**لمړي فصل**

**د اسلام په هکله بيان**

**اسلام د الله پاک يواځني هغه دين دي د کوم پرته چه الله پاک د خپلو بندګانو نه ( انسانان وي که پیريان) بل دين نه قبلوې د الله پاک ارشاد دي:**

+ﭯ ﭰ ﭱ ﭲ ﭳ ﭴ ﭵ ﭶ "[آل عمران: 85] **اوڅوك چه د اسلام نه غير (بل) دین غواړي، نو هيڅكله به له ده نه قبول نه كړاي شي او دغه كس به په آخرت كي له تاوانیانوڅخه وي.**

**په يو بل مقام کې الله پاک فرمايلي دي:**

+ﭸﭹﭺﭻﭼﭽ"[آل عمران: 19]

**بيشكه (معتبر) دین د الله په نیز اسلام دي.**

**د اسلام مبین دين د ټولو پيغمبرانو دين دي د الله پاک ارشاد دي:**

+ﭑﭒﭓﭔﭕﭖ ﭗ ﭘ ﭙ ﭚ ﭛ ﭜ ﭝ ﭞ ﭟ"[الانبیاء: 25]

**او مونږ له تا نه مخكې هيڅ رسول نه دي ليږلى مګر چې هغه ته به مونږ (دا) وحي كوله چې بيشكه شان دا دي چه له ما نه پرته بل هيڅ حق معبود نشته، لهذا تاسو زما عبادت كوي.**

**په يو بل مقام کې الله پاک فرمايلي دي**:

+ﭒ ﭓ ﭔ ﭕ ﭖ ﭗ ﭘ ﭙ ﭚ ﭛﭜ ﭝ ﭞ ﭟ ﭠ ﭡ ﭢ ﭣ ﭤ ﭥ ﭦ ﭧ ﭨﭩ ﭪ ﭫ ﭬ ﭭ ﭮ ﭯ ﭰ ﭱ ﭲ ﭳ ﭴ ﭵ ﭶ ﭷﭸ ﭹ ﭺ ﭻ ﭼ ﭽ ﭾ ﭿ ﮀ ﮁ ﮂ ﮃ ﮄ ﮅ ﮆ ﮇ ﮈﮉ ﮊ ﮋ ﮌ ﮍ"[النساء: 163-165]

**بيشكه مونږ تا ته وحي كړې ده، لكه څنګه چه مونږه وحي كړې وه نوح ته او له هغه نه پس (نورو) نبیانو ته او مونږ وحي كړې وه ابراهیم او اسمعیل او اسحاق او یعقوب او د (هغوي) اولادې ته او عیسٰی او ایوب او یونس او هارون او سلیمان ته۔ او مونږه داود ته زبور وركړى وو**

**او (مونږ ليږلي وو) ډېر رسولان، چه یقینًا د هغوى احوال مونږ تا ته له دې نه مخكې بیان كړي دي او (نور) رسولان چې د هغوى احوال مونږ تا ته نه دي بیان كړي او الله له موسٰی سره خبرې كړي دي، واضحې خبرې.**

**او (مونږ ليږلي وو) رسولان، چې زېرى وركوونكي او وېروونكي وو، د دې لپاره چې د خلقو لپاره په الله باندې څه حجت پاتې نشي او الله له ازله ډېر غالب، ښه حكمت والا دي.**

**الله پاک ددي پيغمبرانو، نوح، ابراهیم، اسحاق، یعقوب، داود، سلیمان، ایوب، یوسف، موسی، هارون، زکريا، یحیی، عیسی، الياس، اسماعيل، یسع، یونس، او لوط عليهم السلام د ذکر کولو نه بعد فرمائي:**

+ﯬ ﯭ ﯮ ﯯﯰ ﯱ ﯲﯳ"[الانعام :90)

**دا هغه کسان دي چې الله ورته هدايت کړي دي، نو ته د دوي د طريقې اتباع کوه.**

**په اصولو ( عقيده) کې د ټولو پيغمبرانو دين متفق دي، او د ځينې فرعې مسائلو او احکامو نه پرته په نورو مسائلو او احکامو کې هم اتفاق دي. خو په ځيني فرعي مسائلو کې د يو شريعت په نسبت سره په شريعت کې بدلون راځې, او هر چې اصول دي (عقيده) د هغې باره کې د ټولو پيغمبرانو دين متحد او متفق دي، اوهيڅ کله په هغې کې بدلون نه راځې، ځکه چې الله پاک بني اسرائيلو ته موسی او عیسی عليهم السلام د پيغمبرانو په حيث ليږلي وو.**

**خو هغه کتاب چه الله پاک په عيسی عليه السلام باندي نازل کړی وو( انجیل) په هغې کې الله پاک ځيني هغه حکمونه منسوخ کړل، کوم چې د موسی عليه السلام په شريعت (تورات) کې موجود وو، ځکه چې عیسی عليه السلام خپل قوم (بني اسرائلو) ته فرمايلي وو:**

+ﮫ ﮬ ﮭ ﮮ ﮯ ﮰ ﮱ ﯓ ﯔ ﯕ ﯖ ﯗﯘ ﯙ ﯚ ﯛ ﯜ ﯝ ﯞ ﯟ"[آل عمران : 50]

**پدې حال كې چې تصدیق كوونكى یم د هغه (كتاب) چه له ما نه مخكې و، چې تورات دي او د دې لپاره (راغلى یم) چې تاسو لپاره بعضې له هغو شیانو حلال كړم چې پر تاسو باندې حرام كړى شوي وو, او ستاسو د رب له طرفه ما تاسو ته واضحه نښه (معجزه / دليل) راوړې ده، نو له الله نه ووېرېږئ او زما اطاعت وكړئ۔**

**موسی اوعیسی عليهم السلام يو امت (بني اسرائلو) ته دپيغمبرانو په حيث راغلي وو، خو د دوي شريعتونه په ځيني فرعې مسائلو او حکمونو کې د يو بل نه مختلف وو، همداسي د دوي نه روستو راغلي پيغمبران هم.**

**بيا د زماني په تيريدو سره هيڅ يو شريعت د تحريف او تبديل نه محفوظ پاتي نشو، لکه څنګه چې الله پاک فرمايلي دي:**

+ﭑ ﭒ ﭓ ﭔ ﭕ ﭖ ﭗ ﭘ ﭙ ﭚ ﭛ ﭜ ﭝ ﭞ ﭟ ﭠ ﭡ ﭢ ﭣ ﭤ ﭥ ﭦ ﭧ ﭨ ﭩ ﭪ ﭫ ﭬ ﭭ"[آل عمران: 78]

**او یقینًا په دوي كې یوه ډله ده چي په (لوستو د) كتاب سره خپلې ژبې تاووِي، د دې لپاره چې تاسو په هغه د (الله د) كتاب ګمان وكړئ، حال دا چه هغه له (حق) كتاب څخه ندي، او دوي وايي چې دا (مُحرَّف عبارتونه) د الله له جانبه دي، حال دا چې هغه د الله له جانبه ندي، او دوى په الله باندې دروغ تپي، حال دا چې دوى پوهيږي**

**په يو بل مقام کې الله پآک فرمائي**: +ﭟﭠﭡ ﭢ"[النساء: 46] **هغوى له خپلو ځایونو نه كلمِې بدلوي۔**

**او ځینې له هغو كسانو نه چه یهودیان دي، هغوي له خپلو ځایونو نه كلمِې بدلوي او هغوى وايي: (سَمِعْنَا وَعَصَیْنَا) مونږ واورېدل او مونږ نافرماني وكړه۔ (وَاسْمَعْ غَیْرَ مُسْمَعٍ) او ته واوره، چې ته اورول شوي نه يې (اورَاعِنَا) زمونږ رعایت وكړه د خپلو ژبو په تاوولو سره او په دین كې د طعن (او عیب) راوښكلو لپاره، او یقینًا كه دوي ویلي وي (چې) (سَمِعْنَا وَاَطَعْنَا) مونږ واورېدل او اطاعت مو وكړ، او (اِسْمَعْ) واوره، (وَانْظُرْنَا) او مونږ ته وګوره، نو دا (كلام) به د هغوى لپاره ډېر غوره او ډير درست ساتونكي وو, ليكن الله د دوى د كفر په سبب په دوي لعنت كړيدي، نو دوي ایمان نه راوړي مګر ډير لږ (خلق)**

**او ددي تحريف او تبديل په نتيجه کې د عامو انسانانو نه د حق او هدايت لاري ورکې شوې، الله پاک غوښتل چې خپلو بندګانو ته هدايت وکړې، ددي لپاره چې د خپل دين او د هدايت لاري خپلو بندګانو ته بيرته روښانه کړې، د محمد صلی الله عليه وسلم د نبوت انتخاب وکړ، او په ټولو انسانانو باندي يي د محمد صلی الله عليه وسلم د دين تابعداري لازم کړه اوس د اسلام نه پرته هيڅ يو دين د الله پاک په وړاندي د قبوليت قابل ندي، د الله پاک ارشاد دي:**

+ﭯ ﭰ ﭱ ﭲﭳ ﭴ ﭵ ﭶ ﭷ ﭸ ﭹ ﭺ ﭻ"[آل عمران: 85]

**اوڅوك چه له اسلام نه غير (بل) دین غواړي، نو هيڅكله به له ده نه قبول نه كړى شي او دغه كس په آخرت كې له تاوانیانو څخه دي.**

**صحيح مسلم کې د ابو هريره رضي الله عنه روايت دي چې نبي کريم صلی الله عليه وسلم فرمايلي دي:**

«وَالَّذِي نَفْسُ مُحَمَّدٍ بِيَدِهِ، لا يَسْمَعُ بِي أَحَدٌ مِنْ هَذِهِ الأُمَّةِ يَهُودِيٌّ، وَلا نَصْرَانِيٌّ، ثُمَّ يَمُوتُ وَلَمْ يُؤْمِنْ بِالَّذِي أُرْسِلْتُ بِهِ، إِلا كَانَ مِنْ أَصْحَابِ النَّارِ»

**قسم په هغه ذات چه د محمد صلی الله عليه وسلم روح د هغه په لاس کې دي، نه اوري زما باره کې په دي امت کې هيڅوک, که یهودي وي او که نصراني وي، او بيا په داسي حالت کې مړ شي، چې زما په شريعت باندي ايمان نلري مګر د جهنم اور ته به ځې**. (صحیح مسلم: 153)۔

**نبي کريم صلی الله عليه وسلم ته چه الله پاک کوم کتاب ( قران حکيم) ورکړی دی نو ددي د محفوظ ساتلو ذمواري الله پاك پخپله اخستې ده، ځکه خو قرآن حکيم کې د هيڅ قسم تحريف او تبديل کنجائش نشته، د الله پاک ارشاد دي:**

+ﮗ ﮘ ﮙ ﮚ ﮛ ﮜ ﮝ "[الحجر: 9]

**بيشكه هُم مونږ پخپله ذكر نازل كړي دي او بيشكه مونږ د ده خامخا ساتونكي یو.**

**دويم فصل**

**د اسلام متعلق د مقصود إلهي وضاحت او تفسير يواځې الله پاک پخپل کتاب او د خپل نبي صلی الله عليه وسلم په سنت کې کړي دي او بل هيچا ته دا اختيار حاصل ندی چې د خپل ځان نه په شريعت اسلامي کې دخل اندازي وکړې، نبي کريم صلی الله عليه وسلم چه په ټولو خلکو کې غوره شخصيت دي, خو هغه هم د خپل رب د خوا نه يواځې د مبلغ حيثيت لري، الله پاک فرمايلي دي:**

+ﭺ ﭻ ﭼ ﭽ ﭾ ﭿ ﮀ ﮁﮂ"[المائدة: 67]

**اى رسوله! ته ورسوه هغه څه چې تا ته د خپل رب له جانبه نازل كړي شوي دي ۔**

**د نبي کريم صلی الله عليه وسلم ذمداري د اسلامي شريعت په تبليغ کې د هغې پوره وضاحت او بيان کول دي، لکه څنګه چې الله پاک فرمايلي دي:**

+ﭥ ﭦ ﭧ ﭨ ﭩ ﭪ"[النور : 54]

**او د رسول په ذمه نشته مګرښكاره پيغام رسول۔**

**دا خبره دې بايد هم ښکاره وې چې د نبي کريم صلی الله عليه وسلم بيان په تبليغ د دين کې هم د الله پاک د خوانه شوی دي، د الله پاک ارشاد دي:**

+ﰄ ﰅ ﰆ ﰇ ﰈ ﰉ ﰊ ﰋ ﰌ "[القيامة: 18-19]

**نو كله چې مونږ دى (قرآن) ولولو، نو ته د ده د لوستلو پیروي كوه.بیا یقینًا زمونږ په ذمه دده (قرآن) بیانول دي۔**

**د نبي کريم صلی الله عليه وسلم بيان هم د الله پاک د خوانه وحې ده، د الله پاک ارشاد دی:**

+ﭛ ﭜ ﭝ ﭞ ﭟ ﭠ ﭡ ﭢ ﭣ ﭤ "

[النجم : 3-4]

**او دى (محمد عليه الصلاة والسلام) له خپل خواهش نه خبرې نه كي. ندى دا (قرآن) مګر وحي چې (ده ته) وحي كول شي۔**

**د همدي وجې نه به چه کله د نبي کريم صلی الله عليه وسلم نه د يو حکم باره کې تپوس وشو نو که د مخکې نه به ورته د خپل رب د خوانه ددغې حکم باره کې وحې شوی وه نو جواب به يي ورکړو, او که وحې به نه وه شوې، نو د جواب ورکولو د پاره به يي د وحې انتظار کولو، او په ټولو خلکو کې د نبي کريم صلی الله عليه وسلم په مقصد او مراد باندي دهغه ملګري صحابه ډير ښه پوهيدل, ځکه خو د هغوې فهم په قران کې حجت او دليل دي.**

**او هغه څوک چې دا عقيده ولري چې د الله پاک نه پرته بل څوک هم کولي شي چې شريعت سازي وکړې او د ځانه قوانين جوړ کړې چې په هغې سره څه حلال او څه حرام وګرځوې، نو ده په حقيقت کې د الله پاک سره په حکم کې شريک جوړ کړ او بيله شک داعقيده د کفر ده.**

**الله پاک چې د خپل کلام معنی بيانه وې د هغې د پاره خپل کلام نازله وې, او د هغې وضاحت او بيان يا پخپله کوې، او يا په مخلوق کې ددي وضاحت او بيان هغه څوک کوې چاته چې د الله پاک د خوا اجازه وې.**

**دقرآن پوهان د دوه شرطونو په بنياد د قرآن نه استنباط کولی شي.**

**لمړي شرط: د عربي ژبي په بنسټ او د هغې د مفرد او مرکب د وضعيت سره موافق استباط کول, او د هغې نه بهر نه وتل.**

**دويم شرط: دا استنباط به د هغي معنی نه مخالف نوې کومه معنی چې د قران نه په صراحت سره ثابته وې.**

**دا حقيقت بايد ذکر کړو چه ټولې هغه خبري چې الله پاک ته د هغې نسبت کيږې، ټولې د هغه خبري نه وي، ځکه چې أهل کتاب ( یهود، او نصاری) په دي ګمراه شول چې هغوې په استنباط کې د تکلف په بنياد په محکم د کتاب کې کګليچ وکړ ددي د پاره چه د متاشبه سره يي په ټکر کې راولئ او دوې به ددي نسبت الله پاک ته کولو، ددوې باره کې د الله پاک ارشاد دی:**

+ﭑﭒ ﭓ ﭔ ﭕ ﭖ ﭗ ﭘ ﭙ ﭚ ﭛ ﭜ ﭝ ﭞ ﭟ ﭠ ﭡ ﭢ ﭣ ﭤ ﭥ ﭦ ﭧ ﭨ ﭩ ﭪ ﭫ ﭬ ﭭ "[آل عمران: 78]

**او یقینًا یقینًا په دوى كې یوه ډله ده چې په (لوستو د) كتاب سره خپلې ژبې تاووِي، د دې لپاره چې تاسو په هغه د (الله د) كتاب ګمان وكړئ، حال دا چه هغه له (حق) كتاب څخه نه دي، او دوى وايي چې دا (مُحرَّف عبارتونه) د الله له جانبه دي، حال دا چه هغه د الله له جانبه ندي، او دوى په الله باندې دروغ تپي، حال دا چه دوي پوهيږي**

ﭔ ﭕ ﭖ

**دوي ژبي اړوې په کتاب باندي** +ﭗ) **ددې لپاره چې تاسو په هغه د (الله د) كتاب ګمان وكړئ، د ډير نيزديکت دوجې نه, دوي دا کار ګمراهي کې انتهائي درجې ته رسيدلو دپاره کوې.**

**دريم فصل**

**د الله پاک حق: د الله پاک حق دادي چه په پوره اخلاص سره هر نوعه عبادت يواځې د الله پاک لپاره وکړی شي، د الله پاک ِرشاد دی:**

+ﯽ ﯾ ﯿﰀ ﰁ ﰂ ﰃ ﰄ ﰅ ﰆ "[البقرة: 163]

**او ستاسو حق معبود یو معبود دي، هيڅ لايق د عبادت نشته مګر يواځې هغه دى چه ډېر زیات مهربان، بې حده رحم كوونكي دي.**

**په ټولو عملونو کې که د زړه سره تعلق لري، يا د ژبي سره تعلق لري، يا د اندامونو سره تعلق لري, په دي ټولو عملونو کې بايد د الله پاک سره هيڅوک شريک نه کړی شي، د الله پاک ارشاد دی:**

+ﮗ ﮘ ﮙ ﮚ ﮛ ﮜ"[النساء: 36]

**او تاسو د الله عبادت كوئ او له هغه سره هيڅ شى مه شریكوئ.**

**شرک أکبر د بنده هيڅ يوه نيکئ نه پريږدي, بلکه هغه بربادوې! د الله پاک ِارشاد دي:**

+ﮯ ﮰ ﮱ ﯓ ﯔ ﯕ ﯖ ﯗ ﯘ ﯙ ﯚ ﯛ ﯜ ﯝ"[الزمر : 65]

**او یقینًا یقینًا تا ته وحي كړى شوې ده او هغو كسانو ته چې له تا نه مخكې وو (داسې چې) قسم دي كه تا شرك وكړ (نو) ستا عمل به خامخا لازمًا برباد شي او ته به خامخا لازمًا له تاوانیانو ځنې شې.**

**دا خطابي إلهي غوره شخصيت محمد صلی الله عليه وسلم ته متوجه دی، نو د هغه چا به څه حال وې، چې د هغه نه په مرتبه کې ښکته وې؟**

**الله پاک خپل بنده ته شرک أکبر د توبې نه پرته نه معاف کوې، د الله پاک ارشاد دي:**

+ﮢ ﮣ ﮤ ﮥ ﮦ ﮧ ﮨ ﮩ ﮪ ﮫ ﮬ ﮭ ﮮﮯ"[النساء : 48]

**بيشكه الله نه بخښي دا چې له هغه سره دې (څوك) شریك كړاي شي, او هغه (ګناه) بخښي چې له دې (شرك، یا كفر) نه كمه وي د چا لپاره چې وغواړي.**

**په يو بل مقام کې الله پاک فرمايلي دي:**

+ﮋ ﮌ ﮍﮎ ﮏ ﮐ ﮑ ﮒ ﮓﮔ ﮕﮖ ﮗﮘ ﮙ ""[محمد: 34]

**بيشكه هغه كسان چې كافران شوي دي او د الله له لارې نه منع كيږي، بیا دوى په داسې حال كې مړه شي چې كافران دي، نو الله به دوى ته له سره بخښنه ونه كړي.**

**څوک چې د کفر په حالت کې مړ شو جهنمي دی الله پاک فرمائي:**

﴿ﮘ ﮙ ﮚ ﮛ ﮜ ﮝ ﮞ ﮟ ﮠ ﮡ ﮢ ﮣ ﮤ ﮥﮦ ﮧ ﮨ ﮩﮪ ﮫ ﮬ ﮭ﴾[البقرة : 217]”

**او په تاسو كې چه څوك له خپل دین نه وګرځيده، بیا په داسې حال كې مړ شو چې كافر وو، نو دغه كسان (چې دي) ددوى عملونه په دنیا او آخرت (دواړو) كې ضايع شويدي او دغه كسان د اور ملګري دي، دوي به په هغه كې تل ترتله (هميشه) وي.**

**په يو بل مقام کې الله پاک فرمايلي دي:**

﴿ﯤ ﯥ ﯦ ﯧ ﯨ ﯩ ﯪ ﯫ ﯬ ﯭ ﯮ ﯯ ﯰ﴾ [البقرة : 161]

**بيشكه هغه كسان چې كفر يې كړي دي او په داسې حال كې مړه شول چې كافران وو، (نو) دغه كسان، په دوى باندې د الله لعنت دي او د فرشتو او د خلقو ټولو (لعنت دي)۔**

**کافر کله پخپل ژوند کې د نورو انسانانو سره مرسته او کومک هم کوې او هغوې ته نفع رسوي, خو دا د الله پاک له خوانه د انسانانو د فائدي لپاره داسي تابع او مسخر شوي وي، لکه څنګه چې نور کائنات د انسانانو د فائدي لپاره مسخر او تابع دي، لکه لمر، سپوږمۍ، هواګاني، وريځې وغيره، دا ټول کائنات الله پاک د انسانانو د فائدي لپاره تابع او مسخر کړيدي. حقيقت کې د الله پاک نه انکار کولو باندي کفر واقع کيږې، او سزا هم د الله پاک د حق نه انکار کولو باندي ورکول کيږې.**

**څلورم فصل**

**ايمان اوکفر: دوه نومونه او حقيقتونه دي چې ددي دواړو د حکمونو تعيين الله پاک په شريعت اسلامي کې واضحه کړي دي، نو هيڅوک دا اختيار نلري چې د ښکاره شرعي دليل پرته د چا تکفير وکړې او د اسلامي ملت څخه يي خارج کړې.**

**په مخ د زمکه دي باره کې خلک دوه قسمه دي چې دريم قسم نلري، لکه څنګه چې د الله پاک ارشاد دی:** ﴿هُوَ الَّذِی خَلَقَکُمْ فَمِنْکُمْ کَافِرٌ وَمِنْکُمْ مُؤْمِنٌ وَاللَّهُ بِمَا تَعْمَلُونَ بَصِیرٌ﴾ ]التغابن 2 [

**هم دغه (الله) هغه ذات دي چې تاسو يې پیدا كړیئ، نو په تاسو كې ځینې كافر دي او ځینې په تاسو كې مؤمن دي۔ او الله هغو كارونو لره چې تاسو يې كوئ ښه ليدونكى دي.**

**او ددي دواړو ډلو اړوند ډير مسائل او احکام په قرآن او سنت کې شته.**

**منافقان څوک دی؟**

**منافقان خو يا هغه کافران دي چې په ښکاره باندي د إيمان او إسلام دعوه کوې، خو د هغوې په زړه کې د إیمان څرک نه تر سترګو کيږې، بلکه په پټه دوي د اسلام ډير سخت دښمنان وې، دي ډول منافقت ته په اسلامي شرعي اصطلاح کې ( نفاق أکبر) لوې منافقت وائي.**

**همدغه شان منافقان خو يا هغه مسلمانان دي چې خپل ګناهونه پټ ساتي او د تابعدارۍ او بندګۍ اظهار کوې، لکه هغه څوک چې ځان داسي ښکاره کوې، چې ګويا که دا د وعدي پابند دی, خو حقيقت کې دي د وعدي پابندي نه کوې، بلکه د وعدي خلاف کوې، همدغه شان هغه څوک چه دا ښکاره کوې چې ګويا که دا په خبرو کې رشتيا وايي، خو په حقيقت کې داسي نه وي بلکه په خبرو کې دروغژن وي .. وغيره، دي ډول منافقت ته دشريعت په اصطلاح کې نفاق اصغر ( د مخکي په نسبت سره وړوکی منافقت) ځکه خو ددي ډول منافق سره د مسلمانانو په شان برخورد کيږې.**

**اصل کې د مؤمن بنده وينه او مال حرام دي او د کافر وينه او مال حلال, خو دا حکم مطلقا (هر وخت) نه دي, بلکه کيداي شي چه د کافر وينه او مال د ذمي يا امان او تعاهد د وجې نه محفوظ شي، او کيداي شي چه د مؤمن وينه د هغه د ګناه په سزا کې مثلا قتل وکړې يا د واده نه بعد زنا وکړې، او ددي په سزا کې په قتل ورسيږې.**

**هيچا ته کافر ويل درست ندي, مګر هغه څوک چه الله پاک او د هغه پيغمبر يي کافر وګرځوې, لکه هغه څوک چه د الله پاک او د هغه د پيغمبر نه انکار وکړې.**

**همدغه شان هغه څوک چې الله پاک او دهغه په رسول پوري ټوقي وکړې، دوي ټول هغه کسان دي چې الله پاک دوي کافر ګرځولي دي، لکه د الله پاک ارشاد دی:**

+ﮋ ﮌ ﮍ ﮎ ﮏ ﮐ ﮑ ﮒ ﮓ ﮔ ﮕ ﮖ ﮗﮘ ﮙ ﮚ ﮛ ﮜ ﮝ ﮞ ﮟ ﮠ ﮡ ﮢ " [التوبة: 65-66]

**ته (ورته) ووایه: ایا تاسو په الله او د هغه په آیتونو او د هغه په رسول پورې استهزا او مسخرې كولې؟**

**عذرونه (بهانې) مه جوړوئ، یقینًا تاسو له خپل ایمان راوړو نه وروسته كافران شوي یئ، كه مونږ په تاسو كې یوې ډلې ته معافي وكړو، (نو) بلې ډلې ته به عذاب وركړو، په سبب ددې چې هغوى په رښتیا مجرمان وو.**

**همدغه شان هغه څوک چې د الله پاک او دهغه د رسول د حکم منلونه سر غړونه وکړې.**

**هغه څوک چې د دين اسلام د قطعي او واضحه مسائلو نه او حکمونو نه انکار وکړې.**

**هغه څوک چې په الله پاک باندي د ځانه دروغ ووائي.**

الله پاک فرمايلي دي:

+ﭰ ﭱ ﭲ ﭳ ﭴ ﭵ ﭶ ﭷﭸ ﭹ ﭺ ﭻ"[النحل: 105]

**خبره همدا ده چه دروغ هغه كسان تړي چې د الله په آیتونو باندې إیمان نه راوړي او همدغه خلق دروغجن دي.**

**يو بل مقام کې الله پاک فرمايلي دي:**

+ﮍﮎ ﮏ ﮐ ﮑ ﮒ ﮓ ﮔ ﮕ ﮖ ﮗ ﮘﮙ ﮚ ﮛ ﮜ ﮝ ﮞ"[العنكبوت: 68]

**او له هغه كس نه لوي ظالم څوك دي (يعني نشته) چې په الله باندې دروغ تړي، یا د حق تكذیب كوي، كله چې ده ته دغه (حق) راشي، ايا په جهنّم كې د كافرانو لپاره د اوسيدو ځاي نشته؟**

**دي آيت کريمه کې د ظلم نه مراد کفر دي.**

**همدغه شان هغه څوک چې د غير الله د پاره بندګې وکړئ، د الله پاک ارشاد دی:**

+ﯥ ﯦ ﯧ ﯨ ﯩ ﯪ ﯫ ﯬ ﯭ ﯮ ﯯ ﯰ ﯱ ﯲﯳ ﯴ ﯵ ﯶ ﯷ"[المؤمنون : 117]

**او هغه څوك چې له الله سره بل داسې إله بلي چې له هغه سره پدې باندې هيڅ دلیل نشته، نو بيشكه همدا خبره ده چې دده حساب دده د رب په نیز دى، بيشكه شان دادي چه كافران بري نه مومي,**

**برابره خبره ده که دا بندګې خالص د غير الله لپاره وکړې، او يا غير الله واسطه او سفارشي وګرځوې دا ټول په کفر کې داخليږې، د الله پاک ارشاد دی:**

+ﮢ ﮣ ﮤ ﮥ ﮦ ﮧ ﮨ ﮩ ﮪ ﮫ ﮬ ﮭ ﮮ ﮯﮰ ﮱ ﯓ ﯔ ﯕ ﯖ ﯗ ﯘ ﯙ ﯚ ﯛ ﯜﯝ ﯞ ﯟ ﯠ ﯡ"[يونس : 18]

**او دوى له الله نه غير د هغو څیزونو عبادت كوي چې نه دوي ته ضرر رسولي شي او نه دوي ته نفع رسولي شي او دوى وايي: دا د الله په وړاندې زمونږ سفارشیان دي، ته ووایه: ایا تاسو الله په هغه څه خبروئ چې هغه يې نه په اسمانونو كې پيژني او نه يې په ځمكه كې، هغه ډېر پاك دي او ډېر اوچت دي له هغو څیزونو نه چې دوي يې ورسره شریكوي۔**

**همدغه شان هغه څوک چې دالله پاک حق مخلوق ته ورکړې لکه په قانون سازي کې د الله پاک حق مخلوق ته ورکول, چې هغوې د خپل ځان لپاره حلال او حرام مقرر کړې, دا هم په کفر کې داخليږې، ځکه چه په حلالو او حرامو کې د چا تابعداري کول د هغه عبادت دي, لکه څنګه چې الله پاک فرمايلي دي:**

+ﮈ ﮉ ﮊ ﮋﮌ ﮍ ﮎ ﮏ ﮐ ﮑ"[يوسف : 40]

**حكم (فيصلي) يواځې الله ته خاص دي، هغه حكم كړى دي چې تاسو يواځې د هغه عبادت كوئ۔**

**همدغه شان هغه څوک چې د غير الله لپاره د علم غيب عقيده ولري, لکه: ساحران کاهنان وغيره، الله پاک فرمايلي دي:**

+ﭧ ﭨ ﭩ ﭪ ﭫ ﭬ ﭭ ﭮ ﭯ ﭰﭱ"[النمل: 65]

**ته (دوى ته) ووایه: هر هغه څوك چې په اسمانونو او ځمكه كيدي په غیبو نه پوهيږي غیر له الله نه۔**

**همدغه شان هغه څوک چې د مخلوق باره کې دا عقيده ولري چې دا مخلوق په کائناتو کې تصرف او واک لري او د ژوند او مرګ اختيار لري، د الله پاک ارشاد دی:**

+ﮛ ﮜ ﮝ ﮞ ﮟ ﮠ ﮡ ﮢ ﮣﮤ ﮥ ﮦ ﮧ ﮨ ﮩ ﮪ ﮫ ﮬ"[الرعد: 16]

**یا دوى د الله لپاره داسې شریكان مقرر كړي دي چې د هغه د پیدا كولو په شان پیدا كول يې كړي دي، بیا په دوى باندې پیدا كول مشتبه شويدي؟ ته ووایه: الله د هر شي پیدا كوونكي دي او هم هغه یو دي، ډېر غالب دي۔**

**همدغه شان هغه څوک چې د مؤمنانو پرته د کافرانو سره دوستي کوې د هغوې سره مينه لري او د هغوي سره مرسته او کومک کوې د الله پاک ارشاد دی:**

+ﭟ ﭠ ﭡ ﭢ ﭣﭤ" [المائدة: 51]

**او په تاسو كې چه چا له دوى سره دوستي وكړه، نو یقینًا هغه له همدوي څخه دي.**

**همدغه شان هغه څوک چه کولی شي د دين اسلام په زده کولو باندي قادر شي او بيا پخپل اختيار سره د دين اسلام د زده کولو نه مخ وګرځوې دا کافر دي, اګر که په حقيقت کې دي جاهل او ناپوهه هم وي ځکه چې ددي شمير په هغه جاهلانو او ناپوهانو کې کيږې کوم چې کولاي شي خپل جهل او ناپوهي لري کړئ ځکه خو الله پاک د مشرکانو باره کې فرمايلي دي:**

+ﰇ ﰈ ﰉ ﰊ ﰋﰌ ﰍ ﰎ"[الانبياء: 24]

**بلكې د دوي (كافر) اكثره خلق حق نه پيژني، نو دوي مخ ګروځونكي دي۔**

**الله پاک دوي ته جاهلان او ناپوهه ويلي دي ليکن دوي پخپل اختيار خپل ځانونه جاهلان او ناپوهه ګرځولي دي.**

**په يو بل مقام کې الله پاک فرمايلي دي:**

+ﮥ ﮦ ﮧ ﮨ ﮩ "[الأحقاف: 3]

**او كافران شوي كسان له هغه (قرآن) نه چې دوي پرې وېرولي شي، مخ ګرځوونكي دي۔**

**کله انسان د حق خبره واورئ او بيا دهغې نه اعراض وکړې نو د هغه جهل او ناپوهي بيا هيڅ عذر ندي، داسي ګمراهان په امت کې ډير زيات وي ځکه چې هغوې د حق خبره واوري خو بيا د هغې نه اعراض وکړې او خپل ځان د حق د وضاحت نه ناخبره کړي.**

**د شرعي او کوني دلائلو نه بي پروائي د ډيرو کافرانو عادت دي، د الله پاک ارشاد دی:**

+ﭝ ﭞ ﭟ ﭠ ﭡ ﭢ ﭣ ﭤ ﭥ ﭦﭧ" [يوسف: 105]

**او څومره ډېر دلیلونه دي په اسمانونو او ځمكه كې، چه دوي پرې تيرېږي، په داسې حال كې چه دوي له هغو نه مخ اړوونكي وي۔**

**په يو بل مقام کې الله پاک فرمايلي دي:**

+ﯭ ﯮ ﯯ ﯰ ﯱ ﯲ ﯳ" [المؤمنون: 71]

**بلكې مونږ دوي ته ددوي ذكر راووړ، نو دوي له خپل ذكر نه مخ اړوونكي دي۔**

**د يو څه پوهي سره د انسانانو خپل منځې حقوق نه ساقطيږې, نو د دومره زيات شرعي اوکوني دلائلو سره به د الله پاک حق څنګه ساقط شي؟**

**انساني عقل چې کله د الله پاک د قدرت په نښو او دلائلو کې صحيح سوچ او فکر ونه کړئ، نو د دغه نښو او دلائلو نه هيڅ قسم فائده نشي اخستلی اګر که دغه دلائل او نښي ډيري واضحه او ښکاره او هره ورځ په سترګو ليدل کيږې، د الله پاک ارشاد دي:**

+ﯗ ﯘ ﯙ ﯚﯛ ﯜ ﯝ ﯞ ﯟ"**الانبیاء 32**

**او مونږ اسمان محفوظ چت جوړ كړى دي او دوي (كفار) د هغه (اسمان) له نخښو نه مخ ګرځوونكي دي۔**

**انسان د خپل ګمان په وجه باندي په دي غلط فهمۍ کې واقع کيږې، چه د حق د تفصيلي معلوماتو نه مخ ګرځول او هغه شاته غورځول به دي د هغه څه نه بچ کړې کوم چه ددي سره د حکم په لحاظ سره پيوسته کيږې.**

**حق نه د مخ اړولو لاملونه:**

**د حق نه قبلول او دهغې نه اعراض کول او مخ اړولو لامل او سبب خو يا تکبر او غرور وي، او يا خواهشت پرستي وي، همدا وجه ده چئ کله په ده باندي يو مصيبت ، يا ازميښت وغيره راشي نو دده تکبر او غرور او خواهشات ختم شي، بيا ورته حق ډير واضحه ښکاره شي، او حق ته رجوع هم کوئ.**

**پنځم فصل**

**د ایمان تعریف: په ژبه اقرار، په اندامونو عمل او په زړه سره عقيده, دي دري واړو ته ايمان وائي ددي داسي مثال دی لکه د ماښام مونځ چې دري رکعته دی، که چيرته په دي دري رکعتونو کې يو رکعت هم کم شي نو بيا ورته د ماښام مونځ نه ويل کيږې، همدغه شان ايمان هم دري اجزاء (برخي) لري چې په ژبه اقرار، په اندامونو عمل، او په زړه سره تصديق او عقيده لرل، که چيرته په دي دري واړو کې يو نه وي نو هغې ته شرعي ايمان نه ويل کيږې.**

**دايمان اجزا (برخې) او دهغې حقيقت (قول عمل، او اعتقاد)**

**د ايمان اجزاء ( برخي) چې اقرار، عمل او عقيده دي, دايمان په دي برخو کې چې يوه برخه نه وي نو إيمان, إيمان شرعي نه پاتي کيږې، ځکه چې اسلامي شريعت په إيمان کې دا دري واړه برخې (په ژبه اقرار، په اندامونو عمل، او په زړه کې عقيده) لازمي ګرځولي دي.**

**د عقيدي نه دا مراد نده چې دعامو انسانانو سره مرسته او کومک کول او د هغوي سره بغض او حسد نه کول، ځکه چې دي ته دعامو خلکو زړونه ميلان کوې، اګر که د الله په وجود او وحدانيت إيمان هم نلري، بلکه د عقيدي نه مراد په زړه سره عقيده او تصديق او عمل کول دي.**

**په زړه سره اعتقاد او د هغي وضاحت:**

**په زړه سره ددي حقيقت تصديق او يقين کول چې د عبادت او بندګئ حقدار يواځې الله پاک دي, هيڅ شريک نلري، او محمد صلی الله علیه وسلم د الله پاک بنده او پيغمبر دي، او هغه دين او شريعت چې محمد صلی الله عليه وسلم د الله پاک د خوانه د بشريت د سوکالۍ د پاره راوړي دي هغه حق دي.**

**په زړه سره عمل او دهغې وضاحت: دزړه عمل د الله پاک او د هغه د پیغمبر او د هغه د دين سره مينه کول، او عبادت او بندګي يواځې په اخلاص سره د الله پاک لپاره کول دي ته د زړه عمل وائي.**

**د ايمان په اجزاء ( برخو) کې وينا يواځې دا نده چې په خبرو کې رشتنوالی، د مور او پلار سره په نرمي خبري او تعامل کول، په نورو خلکو باندي سلام اچول، او هغه چاته لاره ښودل د چانه چې لاره ورکه شوي وي، ځکه چې دا کارونه هر څوک خوښوي تردي چئ کافر او ملحد انسان هم دا کارونه خوښوې، بلکه په ايمان کې هغه قول او**

**وينا معتبره ده کوم کومه چې د محمد صلی الله علیه وسلم شريعت معتبره ګرځولي وې، په ايمان کې تر ټولو لويه وينا هغه د توحيد او رسالت اقرار دي او د الله پاک تسبيح ( پاکوالی) بيانول، او د الله پاک کبرياء ( لوئي) بيانول دي.**

**د ايمان په اجزاء (برخو) کې عمل کول يواځې دا ندی چې دنيکئ کارونه کول لکه د مور او پلار سره احسان کول، او د لاري نه ضرري څيز لري کول, مسکين او بيوزله ته خوراک ورکول د مظلوم مرسته او مدد کول، د ميلمه احترام کول ځکه چې داکارونه هرڅوک ښه ګڼي اګر که د ايماني دولت نه محروم وي، بلکه په ايمان کې هغه عمل معتبر دي د کوم چئ محمد صلی الله عليه وسلم مونږ ته بيان او وضاحت کړي دي, لکه د لمانځه، زکات، روژې، حج وغيره پابندئ کول.**

**د نيکئ هغه کارونه په کومو کې چئ ټول اسماني دينونه متفق دي: لکه د عامو خلکو سره همدردي, په خبرو کئ رشتيا ويل، د مور او پلار سره احسان کول، بيوزله خلکو ته خوراک ورکول، د لارې نه ضرري څيز لري کول وغيره، دا کارونه چې کله د الله پاک د رضا په خاطر په اخلاص سره وکړي شي نو په دي سره ايمان کې زيادت راځې، خو داسي نده چې ددي کارونو په نه کولو سره بنده د ايمان نه محروميږې، او داسي هم نده چې ددي کارونو په کولو سره هر څوک د ايمان نه برخمن کيږې، بلکه دا کارونه يواځې په دي دلالت کوې، چې دا انسان پخپل اصلي فطرت باندي باقي پاتيدي، او ددي فطرت ندی خراب شوي، داسي فطرت د حق قبلولو ته ډير نيزدي وي، لکه الله پاک فرمائلي دي:**

+ﯙ ﯚ ﯛ ﯜ ﯝ ﯞﯟ"[الروم: 30]

**(تاسو لازم ونیسئ) د الله هغه فطرت لره چې په هغه يې خلق پیدا كړي دي۔**

**ايمان کئ زيادت، نقصان، او زوال هم راځې په طاعت او بندګئ سره ايمان زياتيږې، او په معصيت او ګناه کولو سره ايمان کميږې، او په کفر او شرک سره ايمان زائله کيږې، او ختميږئ، د الله پاک ارشاد دی:**

+ﭧ ﭨ ﭩ ﭪ ﭫ ﭬ ﭭ ﭮ ﭯ ﭰ ﭱ ﭲ ﭳ ﭴ ﭵ ﭶ**يَتَوَكَّلُونَ**" [الأنفال:2]

**بيشكه خبره همدا ده چې مؤمنان هغه خلق دي، چه كله الله یاد كړاي شي، نو د دوى زړونه ووېرېږي او كله چه دوي ته د هغه (الله) آیتونه تلاوت كړاي شي (نو) دغه (آیتونه) دوي ته ایمان ورزیات كړي او خاص پخپل رب باندې دوي توكل كوي۔ په يو بل مقام کئ الله پاک فرمايلي دي:** +ﮜ ﮝ ﮞﮟ"[المدثر :31]

**او د هغو كسانو ایمان زیات شي چې ایمان يې راوړى دي.**

**همدغه شان د الله پاک ارشاد دی:**

+ﭬ ﭭ ﭮ ﭯ ﭰ ﭱ ﭲ ﭳ ﭴ ﭵ ﭶﭷ" [الفتح :4]

**دغه (الله) هغه ذات دي چه د مؤمنانو په زړونو كې يې سكون (اطمینان) نازل كړ، ددې لپاره چه دوي د خپل (مخكیني) ایمان سره د ایمان په لحاظ نور ورزیات شي۔**

**د کفر نه بعد د إيمان د ثبوت لپاره يو څو خبري ضروري دي:**

**په زړه سره اعتقاد ( په زړه سره د توحيد او رسالت تصديق کول، او په زړه سره عمل ( د الله پاک او د هغه د رسول سره مينه کول، همدغه شان د هر هغه څه سره مينه کول کوم چه د الله پاک او د هغه د رسول صلی الله عليه وسلم خوښ وي.**

**د تصديق نه بعد بيا په ژبئ سره اقرار کول، او بيا په اندامونو سره عمل کول، دي ته شرعې إيمان وائي.**

**هغه څوک چئ په زړه سره تصديق وکړئ او په ژبئ سره په اقرار کولو قادر وې خو په ژبه اقرار ونه کړئ مؤمن نه دی.**

**همدغه شان هغه څوک چئ په زړه سره تصديق وکړئ او په ژبئ سره اقرار وکړئ، او په عمل کولو باندي قادر وې خوعمل ونه کړئ مؤمن نه دی.**

**او هغه څوک چې په ژبه باندي اقرار او په اندامونو باندي عمل کول غواړئ خو نشي کولاي چئ اقرار او عمل وکړئ دا مؤمن دي, ځکه الله پاک فرمايلي دي:**

+ﯗ ﯘ ﯙ ﯚ ﯛ ﯜﯝ" [البقرة:286]

**او الله هيڅ یو نفس نه مكلف كوي مګر د هغه له وَس سره سم.**

**يو بل مقام کې الله پاک فرمايلي دي:**

+ﮅ ﮆ ﮇ ﮈ ﮉ ﮊ ﮋﮌ"[الطلاق**:**7]

**الله هېڅ یو نفس نه مكلف كوي مګر هغومره چه ده ته يې وركړى دي۔**

**هر کله چي مسلمان د إيمان ضد (منافي) کارونو کې واقع شي نو د هغه ايمان ټول د ميڼځه ځئ, برابره خبره ده چئ د ايمان دا منافئ کارونه د قول( وينا) سره تعلق لري، يا د عمل سره تعلق لري يا د عقيدې سره تعلق لري، ځکه چئ صحيح عقيده او عمل او قول همدا دري واړه صحيح ايمان دي, ددي مثال داسي دی لکه د ماښام دري رکعته مونځ کله چئ مونځ کونکی د ماښام د لمانځه په يو رکعت کې يو داسي عمل ترسره کئ چئ هغه دغه رکعت لره باطل کړئ نو په دي سره د دغه مونځ کونکي د ماښام ټول مونځ باطل شو اګر که دې لمونځ کونکي د ماښام نور دوه رکعته صحيح ادا کړي وي.**

**دا خبره زمونږ د مخکئ خبري سره – چئ ايمان په نيک عملونو سره زياتيږئ او په ګناهونو سره که کبيره وي يا صغيره وي کميږئ- ټکراو نلري لکه څنګه چئ لمونځ په يو داسي عمل سره چئ د لمونځ منافي وي لمونځ باطليږئ خو دا ددي منافي نه دي چه لمونځ په نيک عمل سره لکه په لمانځه کئ خشوع او عاجزئ کول او اوږد قيام کولو سره د لمانځه اجر او ثواب زياتيږئ، او په ځيني ممنوع کارونو سره د لمانځه اجر او ثواب کميږئ خو لمونځ باطليږئ نه، لکه لمانځه کئ بره کتل، يا لاسونه په سجده کئ د سپي په څير زمکئ سره جوخت لګول وغيره همدغه شان د ايمان زيادت او کموالی هم دي.**

**د ايمان ضد او منافئ کارونه يواځئ هغه کارونه دي کوم چئ په شريعت اسلامي کئ بيان شوي دي، همدغه شان د لمانځه باطلونکي کارونه يواځې هغه دي کوم چئ په شريعت اسلامي کئ بيان شوي دي.**

شپږم فصل

د الله پاک د أسماء او صفاتو بيان:

**الله پاک خکلي نومونه او صفتونه لري, او د الله جل جلاله په باره کئ هيڅوک د هغه نه زياته پوهه نلري، ددي د وجئ نه مونږ د قران او سنت موافق هر هغه څه نفي کوو، کوم چئ د هغه د شان سره مناسب نوي او هغه خپله د خپل ځان نه نفي کړئ وي، او هر هغه څه الله پاک لپاره ثابته وو کوم چئ د الله پاک د شان سره لائق وي، او هغه د خپل ځان لپاره ثابت کړي وي.**

**مونږ هغه څه چئ د الله پاک د شان سره مناسب نه وي نفي کوو، او په دي نفي کولو کې اجمال کوو، يعني هغه څه نفي کوو، کوم چئ په قرآن او سنت کې د هغې نفي راغلي وي.**

**او هغه څه چئ د الله پاک د شان سره لائق وي د الله پاک لپاره ثابته وو، او پدي کئ تفصيل کوو، يعني هغه څه چئ په قرآن او سنت کئ د هغئ تفصيل راغلي وئ، نو د هغي تفصيل کوو.**

**مونږ د قرآن او سنت سره سم د الله پاک د نومونو او صفتونو په ثابته ولو کئ د هغئ د کيفيت تعيين نه کوو، او نه د هغئ د مخلوق سره تشبيه او (يو شان) والی کوو.**

**او هغه نيمګړتياوي چئ د الله پاک نه د هغي تفصيلي نفي راغلي وي مونږ هم د هغي تفصيلي نفي کوو، لکه الله پاک د خپل ځان نه د بچو او ښځئ نفي کړيده، د الله پاک ارشاد دی:**

+ﯼ ﯽ ﯾ ﯿ ﰀ ﰁ ﰂ ﰃﰄ"[الأنعام:101]

**د هغه لپاره به اولاد څرنګه وي، حال دا چه د هغه لپاره هيڅ ښځه نشته.**

**په يو بل مقام کئ الله پاک فرمايلي دي:** +ﭙ ﭚ ﭛ ﭜ" [الإخلاص:3]

**نه يې (څوك) زېږولى دي او نه دي (له چا) زېږول شوى دي.**

**همدغه شان الله پاک د خپل ځان نه د بخل صفت نفي کړي دي او رد يي کړي دي په يهوديانو باندي, ځکه چئ هغوې الله پاک ته د بخل نسبت کړی وو.**

**د الله پاک ارشاد دی:**

+ﯣ ﯤ ﯥ ﯦ ﯧﯨ ﯩ ﯪ ﯫ ﯬ ﯭﯮ ﯯ ﯰ ﯱ" [المائدة:64]

**وویل یهودیانو: د الله لاس تړل شوي دي، د دوي لاسونه دې وتړل شي او د دې وینا په سبب دې په دوى لعنت وشي۔**

**په قرآن او سنت کئ چئ څه ثابت وې مونږ همغه شان په هغي باندي ايمان لرو، لکه قرآن او سنت کئ د الله پاک أسماء او صفات راغلي دي، نو مونږ په هغې باندي ايمان لرو او هغه د الله پاک لپاره حقيقتا ثابتوو، او ددي نه زيات تجاوز نکوو، ځکه چئ الله پاک هيڅ مثل نلري، د الله پاک ارشاد دی:**

+ﭡﭢﭣﭤﭥﭦﭧ " [الشورى:11]

**د هغه په مثل هيڅ شى نشته۔ او هم دغه (الله) ښه اورېدونكى، ښه لیدونكي دي۔**

**مونږ لره جائز ندي چئ د الله پاک صفات په مخلوق باندي قياس کړو، ځکه چئ په قياس کئ فرع او اصل ضروري وي، او الله پاک يواځې تنها دي, هيڅ مثل، فرع، او اصل نلري بلکه الله پاک يواځې تنها بي نيازه او بي حاجته ذات دي، نه د چا نه پيدا دي، او نه تري څوک پيدا دي، او نه هيڅوک د هغه سره همسيال شته.**

**انساني عقل د فکر او سوچ يوه زريعه ده چئ الله پاک دهغئ خالق دي، انسان په خپل فکر او سوچ سره چئ څه ويني، يا اوري د هغئ اندازه لګوئ.**

**د مثال په توګه انساني عقل د الله پاک د وجود باره کئ خبر واوري، حالانکه دي عقل انساني د الله پاک ذات ليدلی ندی نو د هغئ قياس کوئ په نيزدي هغه څه باندي چه ده ليدلي وي، هر انسان عقل د الله پاک باره کئ ددي خبر تصور کوئ د هغه څه سره سم چئ ده ليدلي وي ددينه مخکئ، او د هغئ سره يي مثال ورکړئ، حالانکه د الله پاک هيڅ مثل او همسيال نشته په هيڅ عقل انساني کئ، نو ځکه مونږ د الله پاک په نومونو او صفتونو باندي ايمان لرو، او په دي بهانه باندي د هغئ تعطيل ( انکار نه کوو) چئ ګويا ددي سره د الله پاک لپاره ناکاره مثال لازميږئ، کوم مثال چئ د انسان په ذهن کئ راځئ، ددي مثال د نفي کولو لپاره مونږ د الله پاک نومونه او صفتونه نه نفي کوو، چې د قياس باطل په نفي کئ واقع شو، او د صحيح خبر په تکذيب کئ، بلکه مونږ د الله پاک نه دغه ناکاره مثالونه نفي کوو، کوم چئ د عقل انساني د تصور په نتيجه کئ ذهن ته راغلي دي، خو د هغه لپاره ټول هغه نومونه او صفتونه ثابته وو، کوم چې هغه د خپل ځان لپاره ثابت کړي دي، او خپل ځانونه وحي إلهي ته تسليمه وو ځکه د الله پاک ارشاد دي:**

+ﯠ ﯡ ﯢ ﯣ ﯤ ﯥ ﯦ ﯧ ﯨ ﯩ" [طه:110]

**دغه (الله) پوهيږي په هر هغه څه چې ددوي په وړاندې دي او په هر هغه څه چې د دوي وروسته دي او دوي د هغه د علم إحاطه نشي كولى۔**

**په يو بل مقام کئ الله پاک فرمايلي دي:**

+ﭥ ﭦ ﭧ ﭨ ﭩ ﭪﭫ ﭬ ﭭ ﭮ" [الأنعام:103]

**سترګي د هغه إدراك نشي كولى او هغه د سترګو إدراك كولى شي او هغه ډير باریكبین، ښه خبردار دي.**

**الله پاک بره د عرش د پاسه دي څنګه چئ د هغه د شان سره لائق وي، د الله پاک ارشاد دي:**

+ﯴ ﯵ ﯶ ﯷ ﯸﯹ ﯺ ﯻ ﯼ ﯽ ﯾ ﭑ ﭒ ﭓ ﭔ ﭕ ﭖ ﭗ ﭘ ﭙ ﭚ ﭛ ﭜﭝ ﭞ ﭟ ﭠ ﭡ ﭢ ﭣ ﭤ ﭥ ﭦ ﭧ ﭨ ﭩ ﭪ ﭫ ﭬﭭ ﭮ ﭯ ﭰ ﭱ ﭲﭳ ﭴ ﭵ ﭶ ﭷ " [الحديد :3-4]

**همدغه (الله) اول دي (هیڅ شي له هغه نه مخكې نه وو) او آخر دي (له ده نه بعد هيڅ شى نشته) او لوړ دي (په هر شي بره دي) او باطن دي (له ده په وړاندې هيڅ شى پټ ندي) او هغه په هر شي باندې ښه پوه دي**

**دي هغه ذات دي چې أسمانونه او ځمكه يې په شپږو ورځو كې پیدا كړيدي، بیا دي په عرش باندې برقراره شو۔، دي عالم دي په هر شي چې په ځمكه كې ننوځي او په هر هغه شي چې له دې نه راوځي او په هر هغه شي چې له أسمانه راكوزېږي او په هر هغه شي چې په ده كې پورته خيژي او دغه (الله د خپل شان سره لايق) له تاسو سره دي، هر چيرې چې تاسو یئ۔ او الله هغو كارونو لره چې تاسو يې كوئ، ښه لیدونكى دي۔**

**پدي آيتونو کئ الله پاک د خپل ځان لپاره په عرش باندي استوا ( بره والي) ثابت کړيدي چئ د ذات په نسبت سره د عرش لپاره دي او د علم په نسبت سره په هر ځاې کئ دي، او د بندګانو سره يي د معيت خبر ورکړی چئ د علم او ليدلو او اوريدلو په نسبت سره د هغوي سره دي. لکه څنګه چئ الله پاک فرمايلي دي:**

+ﭮ ﭯ ﭰ ﭱ ﭲ"ﭳ

**او دغه (الله د خپل شان سره لايق) له تاسو سره دي، هر چيرې چې تاسو یئ۔**

**پدي لحاظ سره الله پاک د خپلو اولياؤ سره وي د هغوي تاييد، مرسته، او کومک کوئ، لکه څنګه چئ الله پاک موسی او هارون عليهم السلام ته فرمايلي وو**

+ﯝ ﯞ ﯟﯠ ﯡ ﯢ ﯣ ﯤ" [طه : 46]

**(الله) وویل: تاسو مه وېرېږئ، بيشكه زه له تاسو سره یم، زه اورم او زه وینم۔**

**الله پاک مشيئت او کامله اراده لري، چئ هر شي ته د هغه مشيئت او اراده شامله ده، هغه څه کيږئ کوم چئ الله پاک وغواړئ، او هغه څه چئ الله پاک يي ونه غواړي نه کيږئ.**

**مونږ هم د الله پاک لپاره مشيئت او اراده ثابته وو، لکه څنګه چئ الله پاک پخپله د خپل ځان لپاره ثابته کړېده، او په همدي حد توقف (ودريږو) او په دي کئ بي ځايه بحثونه نه کوو، لکه څنګه چئ عقل پرست خلک په دي باره کئ بي ځايه بحثونه کوئ او د ډيرو ناشوني کارونو او تناقضاتو ښکار شي، نو مونږ د الله پاک په صفتونو داسي ايمان لرو، لکه څنګه چئ هغه جل جلاله فرمايلي دي:**

+ﮄ ﮅ ﮆ ﮇ ﮈ ﮉ "[آل عمران: 40] **هغه وویل: همداسې الله كوي څه چې وغواړي۔**

په يو بل مقام کئ الله پاک فرمايلي دي: +ﮆ ﮇ ﮈ ﮉ ﮊ"[البقرة: 253]

**او ليكن الله كوي هغه څه چې اراده يې وكړي.**

**او الله پاک فرمايلي دي:**

+ﯓ ﯔ ﯕ ﯖ ﯗ ﯘ ﯙ" [البروج: 15-16]

**د عرش مالك دي، لوي شان (او عزت) والا دي ډېر كوونكي دي هغه څه لره چې دي يې اراده وكړي.**

**مونږ د الله پاک لپاره هغه نومونه او صفتونه ثابتوو، کوم چئ په شرعي نصوصو ( قرآن او سنت) سره ثابت وي، او د خپل ځانه په هغئ کئ بحثونه نه کوو، اومونږ د الله پاک نه هغه څه هم نفي کوو چئ انساني عقل هغه عيب ګڼي اګر که په شرعې نصوصو کئ نه وئ راغلي لکه خفګان، ژړا، ولږه وغيره، دا ټول مونږ د الله پاک نه نفې کوو اګر که په شرعي نصوصو کئ ددي يادونه نده شوې.**

اوم (7) فصل

**قران کريم د الله پاک کلام دي, الله پاک ددي په حروفو او آيتونو، اوسورتونو سره حقيقتا تکلم (خبري) کړي دي.**

**دي باره کئ مونږ دا نه وايو، چئ دا د يوې بلې معنی عبارت او د هغې نه حکايت دي, بلکه مونږ وايو چئ کلام د الله پاک صفت ازلي ( هميشه) دي کله چئ وغواړئ کلام کوئ د الله پاک ارشاددی**+ﭹﭺﭻﭼ" [النساء : 164] **او الله له موسٰی سره خبرې كړي دي، واضحې خبرې**

**په يو بل مقام کئ الله پاک فرمايلي دي:**

+ﮯ ﮰ ﮱ ﯓ ﯔ ﯕ"[الاعراف : 143]

**او كله چې موسٰی زمونږ ټاكلي وخت ته راغي او خپل رب يې ورسره خبرې وكړې۔ د الله پاک کلام همدغه د هغه ويناده د الله پاک ارشاد دی:** +ﮐﮑﮒ" [الأحزاب: 4] **او الله حق وايي.**

**د الله پاک کلام همغه دي کوم چئ په سينو د قاريانو کئ محفوظ وي، دالله پاک ارشاد دي:**

+ﮓ ﮔ ﮕ ﮖ ﮗ ﮘ ﮙ ﮚ ﮛﮜ"[العنكبوت: 49]

**بلكې دغه (قرآن) ښكاره ایتونه دي د هغو خلقو په سینو كې چې هغوي ته علم وركړى شوى دى۔ او زمونږ له آیتونو نه انكار نكوي مګر ظالمان۔**

**د الله پاک کلام همغه دي کوم چئ په غوږونو اوريدل کيږي، دالله پاک ارشاد دی:**

+ﯦ ﯧ ﯨ ﯩ ﯪ ﯫ ﯬ ﯭ ﯮ ﯯ"[التوبة : 6]

**او كه په مشركانو كې یو تن له تا نه امان (پناه) وغواړي، نو هغه ته امان وركړه تر هغه پورې چې هغه د الله كلام واوري۔**

**سره ددينه چئ د الله پاک د کلام مبلغ او رسونکي نبي کريم صلی الله علیه وسلم وو، خو په دي سره دا د الله پاک د کلام نه بهر کيږئ نه بلکه کلام د الله پاک دي او رسونکي د هغي د الله رسول صلی الله علیه وسلم دي.**

**د الله پاک کلام همغه دي کوم چئ د قرآن په کرښو کئ ليکل شويدي، دالله پاک ارشاد دي:**

+ﮠ ﮡ ﮢ ﮣ ﮤ ﮥ "[الطور : 2-3]

**او په كتاب لیكل شوي۔ په پرانستل شوې پاڼه كې**

**د الله پاک کلام قرآن کريم الله پاک د خپل ځان سره په لوح محفوظ کئ ساتلی دي، د الله پاک ارشاد دی:**

+ﯮ ﯯ ﯰ ﯱ ﯲ ﯳ ﯴ ﯵ" [البروج: 21-22]

**بلكې دغه د لوي قدر والا قرآن دي, په لوح محفوظ كې دي**

**يو بل مقام کئ الله پاک فرمايلي دي:**

+ﮌ ﮍ ﮎﮏ ﮐ ﮑ ﮒ"[الزخرف: 4]

**او بيشكه دا په أم الكتب (لوح محفوظ) كې زمونږ په نزد خامخا ډېر اوچت، ډېر حكمت والا دي.**

**قرآن په پاڼو کې د کتاب په شکل کئ ليکلو سره د الله د کلام نه نه وځئ ځکه چئ دغه پاڼي او سايي مخلوق دي خو دا ليکل شوي قرآن د الله پاک کلام دی، د الله پاک ارشاد دی:**

+ﯛ ﯜ ﯝ ﯞ ﯟ ﯠ "[الأنعام : 7]

**او كه چيرې مونږه په تا باندې په كاغذ كې (لیكلى) كتاب نازل كړ.**

**پدي آيت کريمه کئ الله پاک دوه شيان ذکر کړي دي، يو کتاب چئ د الله پاک کلام دي، او بل هغه پاڼي چئ دا قرآن په کئ ليکل شویدي، هغه پاڼي مخلوق دي.**

**الله پاک پخپل فرمان إلهي سره ثابته کړې چئ قرآن د هغه کلام دي مخلوق ندي، اګر چئ قرآن په کومو قلمونو او رنګونو ليکل شوي هغه قلمونه او رنګونه مخلوق دي، د الله پاک ارشاد دی:**

+ﯳ ﯴ ﯵ ﯶ ﯷ ﯸ ﯹ ﯺ ﯻ ﯼ ﯽ ﯾ ﯿ ﰀ ﰁ ﰂ ﰃﰄ" [لقمان : 27]

**او كه په رښتیا سره هره هغه ونه چې په ځمكه كيده، قلمونه شي، په داسې حال كې چې (سیاهي شي) دغه (محیط) بحر، (بیا) د ده مدد نور اوه (7) بحرونه وكړي (نو) د الله كلمات به خلاص نشي.**

**يو بل مقام کئ الله پاک فرمايلي دي:**

+ﯱ ﯲ ﯳ ﯴ ﯵ ﯶ ﯷ ﯸ ﯹ ﯺ ﯻ ﯼ ﯽ ﯾ ﯿ ﰀ ﰁ ﰂ"

**ته (دوي ته) ووایه: كه سمندر زما د رب د كلماتو لپاره سیاهي وي، (نو) سمندر به خامخا خلاص شي، مخكې له دې چې زما د رب كلمات تمام شي، اګر كه مونږ د دغه (سمندر) په مثل مدد هم راوړو.**

**نو د الله پاک ټول کلمات که په قلمونو ليکل شوي وي او که نه وي ټول دالله کلام دي او مخلوق نه دی.**

**او هرڅوک چئ دا عقيده ولري چئ د الله پاک کلام مخلوق دي کافر کيږئ، ځکه چئ د الله پاک کلام د هغه صفت دي، او الله پاک د خپل کلام او مخلوق په مينځ کئ فرق بيان کړیدي. د الله پاک ارشاد دی:**

+ ﮅ ﮆ ﮇ ﮈ ﮉ ﮊ ﮋ ﮌ ﮍ ﮎ ﮏ ﮐ ﮑ ﮒ ﮓ ﮔ ﮕ ﮖ ﮗ ﮘ ﮙ ﮚ ﮛ ﮜﮝ ﮞ ﮟ ﮠ ﮡﮢ ﮣ ﮤ ﮥ ﮦ" [الأعراف: 54]

**بيشكه ستاسو رب هغه الله دي چې اسمانونه او ځمكه يې په شپږو ورځو كې پیدا كړيدي، بیا د عرش له پاسه برقراره شو، هغه په شپې سره ورځ پټوي، په دې حال كې چې دا (شپه) هغې (ورځ) لره په تلوار سره طلب كوي او (پیدا كړې يې ده) لمرسترګه، او سپوږمۍ او ستوري، چې د هغه په حكم سره مسخر كړى شوي دي، اګاه شئ! خاص هغه لره دي پیدا كول او حكم كول، ډېر بركت والا دي الله چې رب العلمین دي۔**

**په دي آيت کريمه کئ الله پاک د خپل مخلوق په مينځ کئ چئ اسمانونه دي، ځمکه ده، نمر او سپوږمې او ستوري دي، او د خپل أمر په مينځ کئ چئ د هغه کلام دي هغه كلام چئ دا مخلوق يي ورباندي پیدا کړيدي فرق بيان کړيدي:**+ ﮛ ﮜﮝ"

**چې د هغه په حكم سره مسخر كړيشويدي.**

**الله پاک د لوستونکو اوازونه پیدا کړيدي هغه داسي چئ د لوستونکي لپاره الله پاک شوڼدئ، ژبه، مرۍ، او په هغئ کئ هوا، او په خوله کئ لاړي او د ژبي حرکت وغيره پيدا کړي، او ددي خبري سره هيڅ منافات او ټکراو نلري چئ لوستونکی چئ د قران تلاوت کوئ او کوم چئ اوريدلی کيږئ دا د الله تعالی کلام دي، لکه څنګه چئ الله پاک فرمايلي دي:**

+ﯧ ﯨ ﯩ ﯪ ﯫ ﯬ ﯭ " [البقرۃ: 75]

**او یقینًا په دوي كي یوه ډله وه چې د الله كلام به يې اورېده۔**

**د لوستونکي د تلاوت په مهال چئ کوم قرآن اوريدلی کيږئ دا د الله پاک کلام دي مخلوق نه دی، اګر که د قارئ اواز مخلوق دي، لکه ددي وضاحت علماو داسي کړيدي، چئ د قارئ اواز د هغه اواز دي مخلوق دي، او د باري سبحانه وتعالی کلام د باري سبحانه وتعالى کلام دي مخلوق ندی.**

اتم فصل

**شرعي حقيقت په نقل (قرآن او سنت) او عقل انساني سره معلوميږئ، يواځې نقل (قرآن او سنت) بيعقله ته فائده نه ورکوې، همدغه شان يواځئ عقل هغه چاته فائده نه ورکوئ څوک چئ د نقل (قرآن او سنت) نه محرومه وي.**

**د شرعي حقيقت معلومولو لپاره نقل (قرآن او سنت) اوعقل انساني دواړه ضروري دي او دي دواړو کئ د يو په کمي سره د شرعي حقيقت په معلومولو کئ نقصان او کمی راځې.**

**او که چيرته په ظاهر کئ د نقل او عقل په مينځ کئ تعارض او ټکراو راغی نو اعتبار به نقل ته ورکولي شي ځکه چئ نقل د خالق پروردګار چئ د کمال څښتن دي دهغه علم دي، او عقل د انسان چئ کمزوری مخلوق دي د هغه علم د.**

**عقل انساني د سترګو او نقل إلهي د رڼا مثال لري, نو د تورو شپو په توره تياره کئ انسان ته د هغه سترګئ هيڅ فائده نشي ورکولی، همدغه شان انسان ته د هغه عقل د نقل إلهي نه بغير هيڅ فائده نه ورکوئ.**

**نو څومره چئ رڼا زیاته وي سترګئ انسان ته ډيره فائده ورکوئ همدغه شان چئ څومره د انسان سره د وحئ الهي رڼا وي همغومره ورته دهغه عقل د وحي إلهي په رڼا کئ فائده ورکوئ**

**او چئ کله د انسان سره د هغه عقل او وحي إلهي کامله شي نو دهغه هدايت او بصيرت کامل شي، لکه څنګه چئ د انسان ليدل د ورځې په غرمه کئ کامل او پوره وي. د الله پاک ارشاد دی:**

+ﮗ ﮘﮙ ﮚ ﮛ ﮜ ﮝ ﮞ ﮟ ﮠ ﮡ ﮢ ﮣ ﮤ ﮥ" [الأنعام : 122]

ایا هغه څوك چې مړ وو، بیا مونږ هغه راژوندى كړ او مونږ د هغه لپاره رڼا پیدا كړه چې په هغې سره هغه په خلقو كې ګرځي راګرځي؛ د هغه كس په شان دي چې د هغه حال (داسې وي چې هغه) په تیارو كې دي۔

**انسان پخپل عقل انساني سره په دنيا کئ داسي فائدې او ګټي حاصلوي لکه څنګه چئ د دنياوي کارونو په إدراک سره الوتونکي مرغان او ګرځيدونکي حيوانات وغيره هم دغه فائدي حاصلوئ، هغه داسي چئ مرغان، حيوانات وغيره د سرولو لپاره په يو خاص وخت کئ وځئ، خپل مينځ کئ يو بل سره پيژني، د تګ او راتګ لاره ورته معلومه وي، مرغان خپلې جالې پخپله جوړوې، او حيوانات په پڼ غالي کئ راجمع کيږئ او خپل دښمنان ليوان وغيره هم پيژنئ وغيره، همدغه شان انسان هم خپل دنياوي مصالح پيژني پخپل عقل انساني سره خو انسان يواځې په خپل عقل انساني سره په بشپړه توګه د خپل رب معرفت ته لار نشي موندلي، مګر د وحې إلهي په مټ کولاي شي چئ د خپل رب معرفت حاصل کړئ او هغه ته ځان ورسوي، ځکه چئ انسان د وحي إلهي نه پرته په تورو تيارو کئ دي، د الله پاک ارشاد دی:**

+ﭑ ﭒ ﭓ ﭔ ﭕ ﭖ ﭗ ﭘ ﭙﭚ ﭛ ﭜ ﭝ ﭞ ﭟ ﭠ ﭡ ﭢ ﭣ" [البقرة : 257]

**او الله د هغو كسانو دوست دي چې ایمان يې راوړيدي، هغه دوي لره له تِیارو نه رڼا ته راوباسي، او هغه كسان چې كفر يې كړيدي؛ د هغوي دوستان شیطانان دي، دغه (شیطانان) دوي لره د رڼا نه تیارو ته وباسي،**

الله پاک فرمايلي: + ﭟ"راوباسي دوي لره د تيارو نه

**ځکه چئ دوي د وحي إلهي نه بغير په تيارو کئ دي.**

**څنګه چئ رڼا يوه ده اګر که د هغئ انواع مختلف دي، چئ يوه نوعه يي اور دي، او بله نوعه يي عام نور, او روشنايي ده همدغه شان وحي إلهي هم يوه ده اګر چئ د هغي نوعي مختلفي دي چئ يوه نوعه يي د الله کتاب دي او بله نوعه يي د نبي کريم صلی الله عليه سنت دي.**

**د الله پاک ارشاد دی:**

+ﯵ ﯶ ﯷ ﯸ ﯹ ﯺ ﯻ" [النساء: 59]

اى هغو كسانو چې ایمان يې راوړى دي! د الله خبره منئ او د رسول خبره منئ ۔

**هغه څوک چئ دعوه کوئ او دا وائي چئ زه يواځې د عقل په مټ د خپل رب معرفت ته رسيدلی شم، دي د هغه چا په شان دي چئ دعوه کوئ او دا وائي چئ زه د شپي په توره تياره کئ د خپلو سترګو په مټ د رڼا نه پرته کولي شم چئ خپل مقصد ته ورسيږم، نو په حقيقت کئ دا دواړه د يو ښکاره حقيقت نه انکار کوې، لومړی بيدينه دي، او دويم د دنيا نه بيبرخي دي.**

**الله پاک خپلي وحي اسماني ته د رڼا نوم ايښی دي ځکه چئ پدي سره خلک هدايت او سمي لاري ته رسيږي، د الله پاک ارشاد دی:**

+ﮓ ﮔ ﮕ ﮖ ﮗ ﮘ ﮙ ﮚ ﮛ ﮜﮝ ﮞ ﮟ ﮠ" [الأعراف: 157]

**نو هغه كسان چې په ده يې ایمان راوړ او دده ادب يې وكړ او د ده مدد يې وكړ او د هغې رڼا پیروي يې وكړه چې له ده سره نازله كړيشوېده، همدغه كسان كامیاب دي۔**

**د وحي الهي په مټ باندي پيغمبران او د هغوي اتباع په هدايت او سمه لار روان وي.**

**نو مونږ د الله پاک ټول حکمونو ته غاړه ږدو، او دهغي تصديق کوو، که مونږ ته د هغي علت او وجه معلومه شي نو یقین ورباندي کوو، او که د حکم شرعي علت او حکمت مونږ ته معلوم نشي، نو مونږ د هغي تصديق کوو، او ورته تسلميږو ځکه چې هر يو عقل د هر شي إدراک ( معلومول) نشي کولی نو د هغه شيانو إدراک به څنګه وکړي د کوم نه چئ ټول عقلونه عاجز وي؟**

**او هغه څوک چئ دعوه کوئ او دا وائي: چئ زه په هغه حکم شرعي باندي ايمان او يقين نلرم کوم چئ زما د عقل په زور معلوم نشي، په حقيقت کئ دا شخص خپل عقل انساني په وحي إلهي باندي مخکي کوئ، خو هر هغه څه چئ عقل انساني ورته نه رسيږي په دي دلالت نه کوئ چئ دغه څيز نشته بلکه هغه څيز موجود وي خو دده د عقل د کمزورئ د وجې نه هغه نشي معلومولی، ځکه چئ د عقل يو اخري حد وي چئ د هغئ نه اخوا هيڅ کار نشي کولی، لکه څنګه چئ د سترګو د ليدلو يو خپل محدود طاقت وي چئ دهغي نه اخوا هيڅ نشي ليدلی، همدغه شان د غوږونو د اوريدلو خپل محدود طاقت وي چئ د هغي نه اخو هيڅ نشي اوريدلی، سره د دينه چئ د دينه اخوا ډير نور مخلوقات وجود لري، د ميږي لپاره اواز شته خو د انسان غوږونه دا طاقت نلري چئ د هغي اواز واوري وغيره، همدغه شان ددي مخلوقاتو په خالي ګاه کئ دننه ډير ستوري وغيره وجود لري خو د انسان سترګې دا طاقت نلري چې هغه وويني.**

نهم فصل

**شريعت او قانون سازي يواځئ د الله پاک حق دي هغه د خپل علم او حکمت سره سم ځيني کارونه حلال او ځيني نور بيا حرام ګرځوي، شريعت إلهي د دين او دنيا دواړو د سمون او اصلاح ذريعه ده، د الله پاک اوامر او نواهي مکلف انسانانو ته په هر ځاي او هره زمانه کئ متوجه وي، او د هغه نه پرته هيڅوک د هغه حکمونه نشي لري کولی.**

**د دين او دنيا په اړوند چئ الله پاک هرقسم قانون سازي او حکم جاري کړي وي مونږ په هغې کئ هيڅ قسم بدلون نشو کولی، ځکه هغه ټول د الله حکمونه دي برابره خبره ده چئ د دين اړوند وي يا د دنيا.**

**د الله پاک ديني حکمونه: لکه لمونځ، روژه، حج، د الله پاک ذکر، او د مسجدونو جوړول وغيره.**

**دالله پاک دنياوي حکمونه لکه د بيع (خرڅلاو)مسائل د نکاح او طلاقو، او د ميراث وغيره مسائل.**

**او هرڅوک چئ د الله پاک په حکمونو کې تفريق او جداوالي راولي، په داسي طریقه چئ ديني حکمونه د الله لپاره او د دنيا اړوند حکمونه د غير الله لپاره ګرځوي کافر کيږې, ځکه چئ شريعت او قانون سازي يواځې د الله پاک حق دی، او چئ دا حق څوک غير الله ته ورکوې داسي مثال لري لکه چئ سجده غير الله ته کوئ، د الله پاک ارشاد دی:**

+ﮈ ﮉ ﮊ ﮋﮌ ﮍ ﮎﮏ ﮐﮑﮒ" [يوسف : 40]

**حكم يواځې الله ته خاص دى، هغه حكم كړيدي چې تاسو يواځې د هغه عبادت كوئ،**

**او د همدي په وجه بني اسرائيل کافران شوي وو، د الله پاک ارشاد دي:**

+ﯘ ﯙ ﯚ ﯛ ﯜ ﯝ ﯞﯟ ﯠ ﯡ ﯢﯣﯤ ﯥ ﯦﯧﯨﯩﯪﯫﯬﯭﯮﯰ"

[التوبة : 31]

**دوي خپل عالمان او خپل عابدان له الله نه غیر خدایان نیولي دي او د مریمې زوى مسیح (يې هم)، حال داچې دوى ته حكم نه وو شوى مګر ددې چې دوي دې د یو حق معبود عبادت كوي چې نشته هيڅ حق معبود مګر همدي دي، هغه پاك دي له هغه څه نه چې دوي يې (ورسره) شریكوي۔**

**الله پاک دوي ددي کار په وجه مشرکان وبلل.**

**الله پاک خپل کتاب نازل کړيدي او هغه شريعت او قانون سازئ خپله کړيده، ځکه چئ الله پاک په ټولو حالاتو ښه عالم دي هغه حالات چئ مخکي تير شويدي او هغه حالات چئ روستو به راځې او هغه حالات چئ موجود دي ټول د الله په علم کئ راګير دي.**

**دهغه د علم نه يو شي په دي وجه چئ مخکي تير شويدي نشي غايب کيدلي، همدغه شان د الله پاک د علم نه يوشي په دي وجه چئ روستو به وجود ته راځې هم نشي غائب کيدلي.**

**او في الحال د يو کار په کيدلو سره د الله پاک په علم کئ زيادت نه راځې ځکه چی الله پاک ته د تيرې شوي زماني او د حال زماني او د راتلونکي زماني حالات يو شان روښانه دي او د هغه په علم کئ راګير دي.**

**او څوک چئ دا ګمان کوئ او وايي: چئ د الله پاک حکم په هغه زمانه کئ چئ نازل شوی وو، مناسب وو، او اوس پدي زمانه کې چئ خلک کوم قوانين جوړوي ددي زماني سره مناسب دي اګر که د الله پاک د قانون په خلاف کئ هم وي داسي ګمان او فکر کول کفر دي، ځکه چئ داسي ګمان کونکي پدي عقيده وي چئ د انسان ادراک د علم حاضر او غائب په نسبت سره بدليږئ رابدليږئ، نو د هغي حکم هم ددي سره بدليږئ او بيا دا ګمان کوئ چئ د الله پاک علم هم همداسي شان لري، نو انسان خپل علم حاضر د الله پاک په علم غائب چئ مخکي زمانه کئ د وحي د نزول په وخت وو په هغي مخکي کړئ او دا بيشکه کفر او شرک دي، ځکه چئ د الله پاک په حاضر او غائب ټولو باندي يو شان کامل او پوره علم لري, د الله پاک ارشاد دی**:

+ﭲ ﭳ ﭴ ﭵ ﭶ ﭷ "[المؤمنون : 92]

**چې په غیبو او ښكاره و عالم دي، نو ډېر اوچت (پاك) دي هغه له هغو څیزونو نه چې دوي يې ورسره شریكوي۔**

**د الله پاک علم په پټو او ښکاره څيزونو باندي يو شان برابر وي.**

**د الله پاک ارشاد دی**: +ﯗ ﯘ ﯙ ﯚ ﯛ ﯜ ﯝ ﯞ ﯟ ﯠ ﯡ ﯢ ﯣ ﯤ ﯥ ﯦ ﯧ" [الزمر : 46]

**ته ووایه: اى الله د اسمانونو او ځمكې پیدا كوونكیه، د غیبو او د ښكاره وو عالِـمه، ته به د خپلو بنده ګانو په مینځ كې فیصله كوې، په هغو خبرو كې چې دوي به په هغو كې اختلاف كاوه۔**

**الله پاک د خپلو ټولو بندګانو په مينځ کئ چئ حاضر دي او که غائب دي فيصله کوئ.**

**څوک چئ ديني او دنياوي حکمونو مينځ کئ فرق کوئ او وايي: چئ شرعي او ديني قوانين د الله پاک حق دي او دنياوي قوانين جوړول د انسانانو حق دي، لکه څنګه چئ د ليبرالي مفکوري والا دا نظريه او عقيده لري دا کفر دي ځکه چئ دوي په حقيقت کئ په دوه بيلا بيلو قانون سازانو باندي ايمان لري يو قانون ساز الله پاک چئ شرعي او ديني قوانين جوړوي او بل قانون ساز انسان چئ دنياوي قوانين جوړوي، او داسي عقيده لرل کفر دی، د الله پاک ارشاد دی:**

ﭸ ﭹ ﭺ ﭻ "[البقرة : 85]

**ایا نو د كتاب په ځينې (حكمونو) ایمان راوړئ او په ځینو يې كافر كيږئ؟**

**او څوک چئ د کتاب د يوي برخي نه منکر شو په حقيقت کئ د ټول کتاب نه منکر شو.**

**الله پاک چئ په خپل نبي صلی الله علیه وسلم باندي کوم کتاب او رحمت نازل کړیدي په هغي سره الله پاک د خلکو په مينڅ کئ د فيصلې کولو حکم کړیدي، د الله پاک ارشاد دی:**+ﯚ ﯛ ﯜ ﯝ ﯞ ﯟ ﯠ ﯡ ﯢ ﯣ ﯤ ﯥ ﯦ ﯧ ﯨ ﯩ ﯪ ﯫﯬ" [المائدة: 49] **او دا چې ته ددوى په مینځ كې فیصله كوه په هغه څه سره چې الله نازل كړىدي او ته ددوي د خواهشاتو پیروي مه كوه او ته له دوي نه محتاط اوسه (هسې نه) چې دوي تا له ځینو (هغه حكمونو) نه واړوي، چې تا ته الله نازل كړي دي.**

**مراد د حکم نه دلته فيصله کول دي د خپل منځي اختلاف په وخت کئ, او مراد د فتني نه دلته د الله پاک د حکم خلاف کول دي.**

**په کومو مسائلو کئ چئ وحي إلهي تفصيل او وضاحت نه وي کړي په هغي کئ پوهه مجتهدين کولی شي چئ د هغي تفصيل او وضاحت وکړي خو پدي شرط چئ د هغوي تفصيل او اجتهاد د الله پاک د ثابت حکم په خلاف کئ رانشي.**

**او هيڅکله به د خلکو حکم او فيصله په إلهي حکم او فيصله باندي نشي مخکي کيدلی، ځکه که چيرته د ولسونو او قومونو فيصله او حکم مخکي وي په إلهي فيصله باندي نو ټول پيغمبران به په حق نه بلکه باطل باندي وی، ځکه چئ پيغمبران د داسي ولسونو او قومونو په مينځ کئ راغلي دي چئ هغوي ټول يا أکثر په باطل باندي راجمع شوی وو.**

**د الله پاک حکم ته د تسلميدو په خاطر ځيني سلفو علماوو ځيني فرعي مسائل د عقيدي په کتابونو کئ ليکلي دي، ځکه چئ د هغي نه ځيڼي ګمراه ډلي انکار کوئ، حالانکه دغه مسائل په شرعي صحيح دلائلو سره ثابت دي، لکه په موزو باندي مسح کول، يا د سفر په دوران په لمانځه کئ قصر کول همدغه شان جهاد د إمام په تابعداري کئ کول. که إمام نيک وي او که فاجر وغيره، دغه ډول مسائل د وخت په تيريدو سره د خواهشت پرستو د خواهشاتو په بنياد راتازه کيږئ، لکه د ښځو د حجاب او پردي مسئله شوه, مونږ إيمان لرو چئ د ښځو حجاب او پرده عادت نه بلکه عبادت دي، همدغه شان د ښځو او سړو د يو بل سره ګډون حرام دي، همدغه شان د مسلمانانو په خلاف د کفارو سره دوستانه کول حرام دي، مونږ إيمان لرو چئ د لور برخه په ميراث کئ د ځوي د برخي د نيمايي برابره ده، د ښځي ديت د سړي د ديت د نيمايی برابر دي, ځکه چئ د مړي ديت د هغه قيمت ندي چئ ترڅو د سړي او د ښځي ديت يو شان شي، بلکه په يوه ښځه باندي ډير سړي په قصاص کي قتل کيږي چئ کله هغوي دا ښځه قصدا قتل کړي.**

**ديت د مړي قيمت ندي, بلکه د مړي د خپلوانو د زړه يو دسماله ده، مونږ په دي هم إيمان لرو چئ د واده شوي زنا کار حکم په إسلام کئ په کاڼو باندي د هغه رجم کول دي، او دا د الله پاک په حدودو کئ يو مهم حد دي**.

لسم فصل

**د ټولو مخلوقاتو د پيدائش نه مخکي الله پاک د هرشي د تقدير اندازه کړیده ، او هر يو مخلوق يي د هغه د تقدير سره سم پيدا کړیدی د الله پاک ارشاد دي:**

+ﯬ ﯭ ﯮﯯ ﯰ "[الفرقان : 2] **نو هغه يې په اندازه كړيدى، اندازه كول.**

**په يو بل مقام کئ الله پاک فرمايلي دي:** +ﰌ ﰍ ﰎ ﰏ ﰐ " [القمر : 49]

**بشكه مونږ هر شي لره، مونږ هغه په (ازلي) اندازې سره پیدا كړىدى۔ همدغه شان د الله پاک ارشاد دي:** +ﮱ ﯓ ﯔ ﯕ ﯖ "[الأحزاب: 38]

**او دي د الله أمر, قطعي ټاكل شوې فیصله۔**

**الله پاک د هر قسم تقدير که د خير وي او که د شر اندازه کړې ده، صحيح مسلم کئ د عمر رضي الله عنه روايت دي چئ نبي کريم صلی الله عليه وسلم ارشاد دي: چئ ته إيمان راوړي د خير او شر په تقدير باندي.**

**د الله پاک علم د تقدير لپاره لازم دي ځکه چئ د مخلوقاتو د تقدير اندازه يواځي هغه ذات کولي شي، چئ پدي ټولو مخلوقاتو علم ولري، او ددي مخلوقاتو تفصيلي علم او د هغي ابتداء او انتهاء وغيره يواځې د الله پاک په علم کئ راګير دي.**

**د الله پاک ارشاد دی:**+ﰎ ﰏ ﰐ ﰑ ﰒ ﰓ ﰔ ﰕ ﰖ ﰗ ﰘ ﰙ ﰚ ﰛ" [الطلاق : 12]

**ددې لپاره چې تاسو پوه شي چه یقینًا الله په هر شي باندې ښه قادر دي او دا چه یقینًا الله د علم په لحاظ هر شى راګير كړيدي۔**

**په يو بل مقام کئ د الله پاک ارشاد دي:**+ﭜ ﭝ ﭞ ﭟ ﭠ ﭡ ﭢ" [الملك : 14]

**ایا هغه ذات به نه پوهيږي چې يې (هر څه) پیدا كړيدي (ولې نه!) او هم دي ډېر باریكبین، ښه خبردار دي۔**

**څوک چئ د الله پاک د تقدير نه منکر شو، په حقيقت کئ دي د الله پاک د علم نه منکر دي، او څوک چئ د الله پاک د علم نه منکر شو په حقيقت کئ هغه د الله پاک د تقدير نه منکر دي, ځکه چئ د الله پاک علم او د هغه تقدير د يو بل سره لازم او ملزوم دي.**

**د ټولو مخلوقاتو تقدير د الله پاک سره په کتاب کئ ليکل شویدي، د الله پاک ارشاد دی:**+ﮀ ﮁ ﮂ ﮃ ﮄ ﮅﮆ" [الأنعام: 38] **مونږ په كتاب كې هيڅ شى ندي پریښى.**

**په يو بل مقام کئ الله پاک فرمايلي دي:** +ﯧﯨﯩ ﯪ ﯫ ﯬ" [يس: 12]

**او هر شى، مونږ هغه په ښكاره أصل (لوح محفوظ) كې درج كړيدي.**

**د الله پاک مخلوقات په دوه قسمه دي:**

**1- هغه تابع او بيواکه مخلوق، چئ اختیار نلري, لکه ستوري نمر سپوږمي وغيره.**

2**- بل قسم واکداره مخلوق چئ مشيئت او إراده لري، لکه انسانان، پيريان، فرشتي، دوي الله پاک بي اختياره ندي روان کړي چئ هيڅ اختيار او واک نلري تردي چئ ګناه تري هم بي اختياره کيږئ او بيا ورته الله پاک ددي ګناه په بدله کئ سزا ورکوئ بلکه دوي ته الله پاک اختيار ورکړی دي، او دوي ټول کارونه پخپل اختيار سره کوي، خو دوي پخپل اختيار کئ خپلواکه ندي, چئ د الله پاک سره شريکان شي په مشيئت او إراده کئ, بلکه ددوي مشيئت او إراده د الله پاک د مشيئت او ارادې تابع ده، د الله پاک ارشاد دی:**

+ﯢ ﯣ ﯤ ﯥ ﯦ ﯧ ﯨ ﯩ ﯪ ﯫ ﯬ ﯭ ﯮ ﯯ ﯰ ﯱ ﯲ ﯳ ﯴ ﯵ" [التكوير: 27-29]

**نه دي دا (قرآن) مګر د عالمونو لپاره نصیحت (او پند) د هغه چا لپاره چې په تاسو كې غواړې چې دي نيغ برابر شي۔ او تاسو د (د سمې لارې) إراده نشئ كولي مګر دا چې الله رب العلمین يې إراده وكړي۔**

**الله پاک د بندګانو او د هغوي د افعالو (کارونو) خالق دي د الله پاک ارشاد دي:**

+ﮯ ﮰ ﮱ ﯓ ﯔ ﯕ ﯖ ﯗ ﯘ" [الصافات: 95-96]

**ده وویل: ایا تاسو د هغه څه عبادت كوئ چې تاسو يې (پخپله) تراشئ۔‚ حال دا چې الله تاسو او هغه عملونه چې تاسو يې كوئ، پیدا كړيدي۔**

**الله پاک أسباب پیدا کړي او په هغي کئ يي اثر اچولی او هغه يي اسباب ګرځولي دي، همدغه شان په دي اسبابو باندي يي څه نور کارونه ګرځولي چئ هغي ته مسببات وائي يعني ددي اسبابو په وجه باندي ترسره شوي کارونه دا ټول د الله پاک د پراخه علم تقاضا ده، ددي لپاره چئ په ډير حکمت سره ددي مخلوقاتو د چلولو لپاره يو نظام او لاره برابره کړئ.**

**عقل انساني لپاره جائز نه دي چئ پدي بهانه چئ د تقدير إلهي حکمتونه ورته نه معلوميږي د تقدير إلهي نه انکار وکړئ.**

**ځکه چئ ډیر داسي حکمتونه شته چئ عقل انساني د هغي د ادراک نه عاجزه دي، او د هغي وجه دا ده چئ عقل انساني د يو لوښي مثال لري، او دغه حکمتونه د بحر مثال لري نو که په يو لوښي باندي بحر راواوړي نو لوښي به د خپل ځان سره په چپو کئ ځکه چئ هيڅکله دا بحر په دغه لوښي کئ نه ځائیږي.**

**او ځيني حکمتونه داسي هم شته چئ په هغي کئ اوږده سوچونه کول عقل انساني حيرانوي، ددي مثال د ورځې په غرمه کئ د نمر سترګې ته کتل دي، نو څوک چئ د ورځې په غرمه کئ د نمر سترګې ته ګوري نو هيڅکله به د هغي حقيقت معلوم نه کړئ بلکه دده سترګي به خوږي او شمکوري شي.**

**يولسم فصل**

**مرګ حق دي لکه څنګه چئ د الله پاک فرمان دي:**

+ﭿ ﮀ ﮁ ﮂ ﮃ ﮄ ﮅ ﮆ ﮇ ﮈ ﮉ " [الرحمن: 26-27]

**هر هغه څوك چې په دې (ځمكې) باندې دي؛ فاني كيدونكي دي, او باقي به پاتې شي ستا د رب مخ (ذات) چې د جلال او د عزت خاوند دي.**

**د قرآن او سنت په رڼا کئ د مرګ نه وروستو حالاتو باندي لکه په قبر کئ سؤال او جواب، او د قبر نعمتونه، او عذابونه وغيره باندي إيمان راوړل لازم دي.**

**د مرګ نه بعد بيرته ژوندون باندي إيمان لرل واجب دي: د الله پاک ارشاد دی:**+ﯝ ﯞ ﯟ ﯠ ﯡ ﯢ ﯣ ﯤ ﯥ ﯦ" [يس: 51]

**او په شپيلۍ كې به پوكي وكړي شي، نو ناڅاپه به دوي له قبرونو نه د خپل رب په طرف منډي وهي۔**

**او پدي کئ شک کونکي کافر دي، د الله پاک ارشاد دي:**

+ﰀ ﰁ ﰂ ﰃ ﰄ ﰅ ﰆ ﰇ ﰈ ﰉ ﰊ ﰋ ﰌ ﰍ ﰎ ﰏ ﰐ ﰑ ﰒ ﰓ ﰔ ﰕ ﰖ ﰗ ﰘ ﰙ ﰚ ﰛ ﰜ ﰝ ﰞ ﰟ ﰠ ﰡ ﰢ" [الجاثية: 31-32]

**او پاتې شو هغه كسان چې كافران شويدي (نو دوي ته به وویل شي) : ایا نو تاسو ته زما آیتونه نه لوستل كيدل، بیا تاسو تكبر وكړ او تاسو مجرمان خلق وئ۔ او كله چې به (تاسو ته) وویل شو چې بيشكه د الله وعده حقه ده او قیامت (چې دي) په ده كې هيڅ شك نشته۔، تاسو به ویل: مونږ نه پوهيږو قیامت څه شى دي؟ مونږ خو بس یو ګمان كوو، ګمان كول او مونږ له سره یقین كوونكي نه یو۔**

**د آخرت د ورځي نه منکر هم کافر دي، د الله پاک ارشاد دي:** +ﯴ ﯵ ﯶﯷ ﯸ ﯹ ﯺ ﯻ ﯼ" [الفرقان: 11]

**بلكې دوي د قیامت تكذیب وكړ او مونږ د هغه چا لپاره چې د قیامت تكذیب كوي؛ لمبې وهونكى اور تیار كړيدي۔**

**د قيامت د ورځي په حساب باندي إيمان لرل واجب دي.**

**د الله پاک ارشاد دی:**+ﭪ ﭫ ﭬ ﭭ ﭮ ﭯ ﭰ ﭱ ﭲﭳ ﭴ ﭵ ﭶ ﭷ ﭸ ﭹ ﭺ ﭻﭼ ﭽ ﭾ ﭿ" [الأنبياء: 47]

**او د قیامت په ورځ به مونږ ډېر د انصاف تلې كيږدو، نو په هيڅ نفس باندې به هيڅ شى ظلم ونه كړي شي او كه دا (عمل) د اوري د دانې په وزن وي مونږ به هغه راوړو او هم مونږ حساب كوونكي بس یو۔**

**د آخرت په ورځې په سزا او جزا په جنت او دوزخ باندي إيمان لرل واجب دي، د الله پاک ارشاد دی:**

+ﯠ ﯡ ﯢ ﯣ ﯤ ﯥ ﯦ ﯧ ﯨ"[هود: 106] **نو هر چې هغه كسان دي چې بدبخته شويدي نو (د جهنم) په اور كي به ددوي لپاره په هغه كې (د خره په شان) سختې اوچتې رمباړې او ټیټې نرمې رمباړې وي۔**

**په يو بل مقام کئ الله پاک فرمايلي دي:** +ﯼ ﯽ ﯾ ﯿ ﰀ" [هود: 108]

**او پاتې شو هغه كسان چې نيكبخته شوي دي، نو په جنت كې به وي۔**

**کافران به په دوزخ کئ وي او مؤمنان به په جنت کي وي, د الله پاک ارشاد دی:**

+ﮃ ﮄ ﮅ ﮆ ﮇ ﮈ ﮉ ﮊ ﮋ ﮌ ﮍ ﮎ ﮏ ﮐ ﮑ ﮒ ﮓ ﮔ ﮕ ﮖ ﮗﮘ ﮙ ﮚ ﮛ ﮜ" [آل عمران: 56-57]

**پس هر چې هغه كسان دي چا چې كفر كړيدي، نو هغوى ته به زه په دنیا او آخرت كې ډېر سخت عذاب وركوم او ددوى لپاره به هیڅوك مدد كوونكي نه وي۔ پاتې شو هغه كسان چا چې إیمان راوړيدي او نيك عملونه يې كړيدي، نو هغوي ته به (الله) د هغوى أجر پوره وركړي او الله له ظالمانو سره مینه نه كوي۔**

**د قرآن او سنت نه چئ د آخرت باره کي کوم کارونه ثابت شوي وي په هغي إيمان لرل واجب دي، لکه پل د صراط، تله د ميزان د نبي کريم صلی الله حوض، او د نيک او بد عملونو عملنامي وغيره په دي ټولو باندي إيمان لرل واجب دي.**

**دولسم فصل**

**د مسلمانانو په جماعت کئ اوسيدل واجب دي، او د إمام پرته د مسلمانانو د جماعت تصور نشي کيدلی.**

**د الله پاک د إطاعت په رڼاکئ د مسلمانانو د إمام پيروي کول لازم دي، د الله پاک ارشاد دی:**

+ﯵ ﯶ ﯷ ﯸ ﯹ ﯺ ﯻ ﯼ ﯽ ﯾﯿ" [النساء:59]

**اى هغو كسانو چې إیمان يې راوړىدي! د الله خبره منئ او د رسول خبره منئ او د خپلو د أمر د خاوندانو، يعني د مسلمانانو نه (ولاة الأمر).**

**کافر هيڅکله د مسلمانانو إمام نشي جوړيدلی او نه د کافر سره بيعت صحيح کيږئ، او نه په مسلمانانو باندي د هغه پيروي واجب ده، مګر په هغه أمورو کئ به يی خبره مني چئ په هغي کئ د عامو خلکو د دنيا زندګې ډاډمنه کيږې.**

**او که چيري حکمران ( بادشاه) عالم نوي نو پکار ده چئ د دين پوهه (عالم) حکمران مقررشي, چئ ترڅو د دين او دنيا دواړو چاري سمي په مخ رواني شي، د الله پاک ارشاد دی:**

+ﮊ ﮋ ﮌ ﮍ ﮎ ﮏ ﮐ ﮑ ﮒﮓ ﮔ ﮕ ﮖ ﮗ ﮘ ﮙ ﮚ ﮛ ﮜ ﮝ ﮞ ﮟﮠ" [النساء: 83]

**او كله چې دوي ته د أمن، یا وېرې څه خبره راشي، دوي هغه خوره (نشر) كړي۔ او كه چيرې دوى هغه رسول ته او خپلو د كار خاوندانو (حاكمانو) ته رسولې وَى، (نو) خامخا په دوي كې به هغو كسانو دا (خبره) معلومه كړې وَى، څوك چې ددې استنباط او راوېستنه كوي۔**

**استباط د أحکامو او احوالو نشي کولی مګر عالم.**

**د اسلامي حکمران ( بادشاه) په خلاف خروج او بغاوت کول او د هغه سره د هغه په حکم کې جګړه کول رواه ندي، او دهغه په ظلم او جفا باندي به ترهغه وخت پوري صبر کولی شي چئ ترڅو يي د ښکاره او واضح کفر ارتکاب نوي کړی, لکه څنګه چئ په صحیحینو کئ د أم سلمه رضي الله عنها نه روايت دي، چئ نبي کريم صلی الله علیه وسلم فرمايلي دي:**

«إِنَّهُ يُسْتَعْمَلُ عَلَيْكُمْ أُمَرَاءُ، فَتَعْرِفُونَ وَتُنْكِرُونَ فَمَنْ كَرِهَ فَقَدْ بَرِئَ، وَمَنْ أَنْكَرَ فَقَدْ سَلِمَ، وَلَكِنْ مَنْ

رَضِيَ وَتَابَعَ»، قَالُوا: يَا رَسُولَ اللهِ، أَلا نُقَاتِلُهُمْ؟ قَالَ: «لا، مَا صَلَّوْا»

**په تاسو باندي به داسي حکمرانان مقرر شي چئ معروف (نيک کارونه) او منکر د شريعت خلاف کارونه به کوئ، چا چئ دغه منکر کارونه ناخوښ وګنل ،او ددغي نه يي انکار وکړ نو د ګناه نه بچ شو، ليکن څوک چئ په دغه منکراتو باندي راضي شو او د هغي تابع شو نو ګناه ګار شو، صحابه کرامو عرض وکړ چئ أي د الله رسوله مونږ د دغسي حکمرانانو سره قتال وکړو؟ نبي کريم صلی الله وفرمايل: نه ! قتال ورسره مکوئ ترڅو چئ دوي مونځونه کوئ.**

**د خير خواهي په بنياد به دوي ته نصحيت کولي شي ترڅو شر د مينځه لاړ شي او يا کم شي، صحيح مسلم کئ د تمیم داري رضي الله عنه نه روايت دي چئ نبي کريم صلی الله عليه وسلم فرمايلي دي:**

«الدِّينُ النَّصِيحَةُ» قُلْنَا: لِمَنْ؟ قَالَ: «لِلَّهِ وَلِكِتَابِهِ وَلِرَسُولِهِ وَلأَئِمَّةِ الْمُسْلِمِينَ وَعَامَّتِهِمْ»

**دین د خير خواهئ نوم دي، مونږ وويل: د چا لپاره؟ نبي کريم صلی الله علیه وسلم وفرمايل: د الله پاک لپاره، او د هغه د کتابل لپاره، او د هغه د رسول لپاره، او د اسلامي حکمرانانو لپاره، او د عامو مسلمانانو لپاره.**

**د حکمرانانو پټ رازونه ښكاره کول او دهغوي رسوا کول، او عامو خلکو ته د هغوي عيبونه بيانول جواز نلري، بلکه دي باره کئ هغوي ته يواځې نصيحت کول پکار دي.**

**خو کله چئ حکمران يو داسي کار مشروع او جائز کړي چې په دين اسلام کئ هغه منکر وي، نو که چيرته هغه ته يواځې نصحيت فائده ورکوله او پدي سره هغه د دغه منکر نه توبه ويستله، نو يواځې به ورته نصيحت وکړی شي، او که نصيحت فائده نه ورکوله بلکه هغه په خپل منکر باندي ولاړ وو، نو بيا واجب ده چئ د هغه دا منکر عامو خلکو ته بيان کړیشي، ځکه چئ دا د هغوي لپاره نصيحت او خير خواهي ده ددي لپاره چئ دين او ديني أحکام بدل نشي، او دا د همدي حديث غوښتنه ده:**

«لِلَّهِ وَلِكِتَابِهِ وَلِرَسُولِهِ وَلأَئِمَّةِ الْمُسْلِمِينَ وَعَامَّتِهِمْ» **د الله پاک لپاره، او د هغه د کتاب لپاره، او د هغه د رسول لپاره،او د اسلامي حکمرانانو لپاره، او دعامو مسلمانانو لپاره.**

**او دا نصيحت او خير خواهي ددوي حق دي او د بل هر چا د حق نه مخکي دي.**

**عالم به د عامو خلکو او د هغوي د دنياوي مصالحو( ګټو) نه مخ نه اړوي او نه به د زهد په بهانه د هغوي نه جدا کيږئ، ځکه د عالم غوره زهد هغه دي چئ د هغه د خپل ځان په باره کئ وي، او د عامو خلکو په باره کئ د عالم زهد د ستايني وړ ندي, بلکه په عالم باندي د يو مظلوم مرسته او مدد کول واجب دي، اګر د هغه مظلوم حق د يو درهم برابر وي، او د فقیر او مسکين لپاره به د خوراک بندوبست کوي اګر که د يوي کجوري په اندازه وي، ځکه چئ عالم د يو والي (مشر) حيثيت لري او د خلکو دنياوي مصالحو ته پاملرنه د هغوي د ديني اصلاح لپاره دروازه ده، ځکه خو به نبي کريم صلی الله علیه و سلم د خپل ځان باره کئ د دنيا د خزانو پرواه نه کوله خو دکمزورو خلکو لکه بريره وغيره دوي سره به يي د لږو دينارو د حاصلولو لپاره مرسته او مدد کولو او په دي باره کئ به يي خلکو ته ترغيب هم ورکولو.**

**دريارلسم فصل**

**د الله په لاره کئ جهاد کول به د قيامت پوري جاري او روان وي، او ترڅو پوري چئ قرآن حکيم په مخ د ځمکي موجود وي ترهغه پوري به د جهاد حکم منسوخ نشي، لکه څنګه چئ په صحيح مسلم کئ د جابر رضي الله عنه روايت دی:**

«لا تَزَالُ طَائِفَةٌ مِنْ أُمَّتِي يُقَاتِلُونَ عَلَى الْحَقِّ ظَاهِرِينَ إِلَى يَوْمِ الْقِيَامَةِ» **زما په أمت کئ به يوه ډله هميشه په حق او د حق لپاره جنګيږي او ترقيامت پوري به غالبه وي.**

**په داسي جهاد کئ چئ په هغي کئ مسلمانان د خپل دين ابرو او عزت نه دفاع کوي د إمام إجازت ورکول او د جهاد لپاره نيت کول شرط ندی, بلکه په دوي واجب ده چئ د خپل طاقت برابر د خپل دين عزت نه دفاع وکړې، لکه څنګه چئ په حديث کئ راغلي دي:** «مَنْ قُتِلَ دُونَ مَالِهِ فَهُوَ شَهِيدٌ، وَمَنْ قُتِلَ دُونَ أَهْلِهِ، أَوْ دُونَ دَمِهِ، أَوْ دُونَ دِينِهِ فَهُوَ شَهِيدٌ»

**څوک چئ د خپل مال په دفاع کئ مړ شي شهيد دي، او څوک چئ د خپل أهل او بچو په دفاع کئ مړ شو شهيد دي، څوک چې د خپل ځان په دفاع کئ مړ شو شهيد دي، څوک چئ د خپل دين په دفاع کئ مړ شو شهيد دي.**

**دا حديث په صحيح بخاري او صحيح مسلم کئ مختصر ذکر شويدي.**

**د انسان په نفس، ابرو او عزت ، باندي حمله کونکي په ضد جهاد کول واجب دي، برابره خبره ده: چئ دا حمله کونکی کافر او مشرک وي، او که مسلمان وي، لکه څنګه چئ په نسائي کئ د قابوس د پلار مخارق نه روايت دی:**

جَاءَ رَجُلٌ إِلَى النَّبِيِّ صَلَّى اللهُ عَلَيْهِ وَسَلَّمَ، فَقَالَ: الرَّجُلُ يَأْتِينِي فَيُرِيدُ مَالِي، قَالَ: «ذَكِّرْهُ بِاللَّهِ» قَالَ: فَإِنْ لَمْ يَذَّكَّرْ؟ قَالَ: «فَاسْتَعِنْ عَلَيْهِ مَنْ حَوْلَكَ مِنَ الْمُسْلِمِينَ» قَالَ: فَإِنْ لَمْ يَكُنْ حَوْلِي أَحَدٌ مِنَ الْمُسْلِمِينَ؟ قَالَ: «فَاسْتَعِنْ عَلَيْهِ بِالسُّلْطَانِ» قَالَ: فَإِنْ نَأَىالسُّلْطَانُ عَنِّي؟ قَالَ: «قَاتِلْ دُونَ مَالِكَ حَتَّى تَكُونَ مِنْ شُهَدَاءِ الْآخِرَةِ، أَوْ تَمْنَعَ مَالَكَ»

**يو کس د نبي کريم صلی الله علیه وسلم په خدمت کئ حاضر شو او عرض يي وکړو چئ اي د الله رسوله که يو کس راشي او زمانه زما مال اخلي نو په دغه وخت کئ زه بايد څه وکړم؟**

**نبي کريم صلی الله عليه وسلم ورته وفرمايل: د الله نه ورته ويره ورکړه. هغه کس وويل: که هغه زما نصيحت قبول نه کړئ؟ نبي کريم صلی الله علیه وسلم ورته وفرمايل: چئ د هغه مسلمانانو نه مرسته وغواړه کوم چئ ستا خواته وي. هغه کس وويل که مسلمانان زما خواته نه وي؟ نبي کريم صلی الله علیه وسلم ورته وفرمايل: د بادشاه نه مرسته او مدد وغواړه. هغه کس ورته وويل: که بادشاه زما دمرستي نه انکار وکړي، نبي کريم صلی الله علیه وسلم ورته وفرمايل: چئ د خپل مال د حفاظت لپاره ورسره وجنګيږه چئ د خپل مال ساتنه وکړئ او که مړ شوي نو په آخرت کئ به د شهيدانو په ټولګي کئ شمير شي.**

**او هغه جهاد چئ په هغي کئ (طلب) د الله د دين اوچتوالی مقصد وي په هغي کئ دا نيت کول چئ د الله پاک دين غالبه شي، واجب دي، لکه څنګه چئ په صحيح بخاري، او صحيح مسلم کئ د أبو موسی الاشعری رضي الله عنه روايت دي، چئ يو باڼډچي راغي او نبي کريم صلی الله علیه وسلم ته يي وويل:** «يَا رَسُولَ اللهِ، الرَّجُلُ يُقَاتِلُ لِلْمَغْنَمِ، وَالرَّجُلُ يُقَاتِلُ لِيُذْكَرَ، وَالرَّجُلُ يُقَاتِلُ لِيُرَى مَكَانُهُ، فَمَنْ فِي سَبِيلِ اللهِ؟ فَقَالَ رَسُولُ اللهِ صَلَّى اللهُ عَلَيْهِ وَسَلَّمَ: «مَنْ قَاتَلَ لِتَكُونَ كَلِمَةُ اللهِ أَعْلَى، فَهُوَ فِي سَبِيلِ اللهِ»

**ای د الله پيغمبره يو کس د غنيمت دپاره جنګيږي، بل ددي لپاره جنګيږي، چئ صفتونه يي وشي، او بل ددي لپاره جنګيږي چئ مرتبه يي وچته شي، په دوي کئ کوم يو د الله د لاري مجاهد دی؟**

**نبي کريم صلی الله علیه وسلم وفرمايل: څوک چئ د الله د دين د سر لوړئ په خاطر جنګيږي هغه د الله د لاري مجاهد دی.**

**او په دي ډول جهاد کئ د إمام اطاعت او تابعداري هم واجب ده، لکه څنګه چئ په صحيح بخاري او صحيح مسلم کئ د أبو هريره رضي الله عنه نه روايت دي، چئ نبي کريم صلی الله علیه وسلم فرمايلي دي:**

«مَنْ أَطَاعَنِي فَقَدْ أَطَاعَ اللَّهَ، وَمَنْ عَصَانِي فَقَدْ عَصَى اللَّهَ، وَمَنْ أَطَاعَ أَمِيرِي فَقَدْ أَطَاعَنِي، وَمَنْ عَصَى أَمِيرِي فَقَدْ عَصَانِي»

**چاچئ زما اطاعت وکړ، نو هغه د الله پاک اطاعت وکړ، او چا چئ زما نافرماني وکړه، هغه د الله پاک نافرماني وکړه، او چاچئ زما د مقرر شوي أمیر تابعداري وکړه هغه زما تابعداري وکړه، او چاچئ زما د أمير نافرماني وکړه هغه زما نافرماني وکړه.**

**څوارلسم فصل**

**په ټولو خلکو کئ د پيغمبرانو نه بعد غوره خلک د محمد صلی الله علیه وسلم ملګري دي، د دوي فضیلت په وحي إلهي سره ثابت دي، د الله پاک ارشاد دي:**

+ﭑ ﭒ ﭓﭔ ﭕ ﭖ ﭗ ﭘ ﭙ ﭚ ﭛﭜ ﭝ ﭞ ﭟ ﭠ ﭡ ﭢ ﭣ ﭤﭥ"[الفتح: 29]

**محمد د الله رسول دى۔ او هغه كسان چې له ده سره دي، په كافرانو باندې ډېر سخت دي، پخپل مینځ كې ډېر مهرباني كوونكي دي., ته به دوى وینې چې ركوع كوونكي، سجده كوونكي دي، له الله نه فضل او رضامندي غواړي۔**

**او څنګه چئ پيغمبران پخپل مينځ کئ د جدا جدا فضيلتونو خاوندان دي، همدغه شان صحابه کرام هم پخپل مينځ کئ د جدا جدا فضيلتونو خاوندان دي، او په پيغمبرانو کئ د کمي درجي والا پيغمبر د ټولو صحابه کرامو نه غوره دي. همدغه شان په صحابه کرامو کئ د کمي درجي والا صحابي د ټولو تابعينو نه غوره دى.**

**غوره صحابه کرام هغه دي چئ د اسلام دين قبلولو ته ورمخکي شويدي او په نبي کريم صلی الله علیه وسلم باندي په داسي وخت کئ ايمان راوړی دي چئ د ضعف او کمزورئ وخت وو، دوي د هغه چانه غوره دي چئ په نبي کريم صلی الله علیه وسلم باندي ایمان راوړو, خو داسي وخت وو، چئ اسلام غالبه وو، لکه هغه څوک چئ د مکي د فتحي نه يي مخکي ايمان راوړی دي غوره دي د هغه چانه چئ د مکي د فتحې نه يي وروسته ايمان راوړی دی.**

**د الله پاک ارشاد دی:** +ﯲﯳ ﯴ ﯵ ﯶ ﯷ ﯸ ﯹ ﯺ ﯻﯼ ﯽ ﯾ ﯿ ﰀ ﰁ ﰂ ﰃ ﰄ ﰅﰆ" [الحديد: 10]

**او تاسو ته څه مانع (او عذر) دى چې د الله په لاره كې خپل مال) نه لګوئ، حال دا چې د اسمانونو او ځمكې میراث خاص د الله لپاره دي۔ په تاسو كې هغه څوك ندي برابر چا چې (د الله په لاره كې) له فتحې نه مخكې انفاق كړي دي او جنګ يې د الله په لياره كي كړيدى۔**

**د نبي کريم صلی الله علیه وسلم د ملګرتوب فضيلت خو ټولو صحابه کرامو ته حاصل دي، لکه څنګه چئ د الله پاک ارشاد دي:**

+ﰇ ﰈ ﰉ ﰊﰋ ﰌ ﰍ ﰎ ﰏ" [الحديد: 10]

**او (په دوي كې) له هر یو سره الله د ښيګڼې (جنت) وعده كړېده۔ او الله په هغو كارونو چې تاسو يې كوئ، ښه خبردار دي۔**

**يو بل مقام کئ الله پاک فرمايلي دي:**

+ﭑ ﭒ ﭓ ﭔ ﭕ ﭖ ﭗ ﭘ ﭙ ﭚ ﭛ ﭜ ﭝ" [التوبة: 100]

**او له مهاجرینو او انصارو نه هغه وړاندیني اولني (ایمان لرونكي) او هغه كسان چې په نيكۍ سره يې د دوى پیروي كړې ده، الله له دوي نه راضي شويدي او دوي له هغه نه راضي شويدي۔**

**په هغه صحابه کرامو کئ چئ د اسلام دين منلو ته ورمخکي شوي وو، په هغوئ کئ غوره بيا (عشره مبشره) لس هغه صحابه کرام دي چئ هغوي ته په يو مجلس کئ د جنت زیری ورکړی شوی وو،**

**او په دي عشره مبشره کئ غوره بيا خلفاء راشدين دي، بيا هغه صحابه غوره دي، کوم چئ د بدر په غزا کئ شريک شوي وو، بيا هغه صحابه کرام غوره دی کوم چئ د أحد په غزا کئ شريک شوي وو، بيا هغه صحابه کرام غوره دي، کومو چئ د نبي کريم صلی الله علیه وسلم سره د وني لاندي په شهادت بيعتونه کړي وو، د الله پاک ارشاد دي:**

+ ﮏ ﮐ ﮑ ﮒ ﮓ ﮔ ﮕ ﮖ ﮗ ﮘ ﮙ ﮚ ﮛ ﮜ ﮝ ﮞ ﮟ ﮠ ﮡ"[الفتح: 18]

**یقینًا یقینًا الله له مومنانو نه راضي شو كله چې دوي له تا سره د ونې لاندې بيعت كاوه، پس ده ته هغه څه معلوم وو چې د دوى په زړونو كې وو، بیا هغه په دوي اطمینان (سكون, رحمت) نازل كړ او دوى ته يې په عوض كې نژدې بري وركړ۔**

**په صحيح بخاري کئ د جابر رضي الله عنه نه روايت دي چئ نبي کريم صلی الله عليه وسلم هغه صحابه کرامو ته وفرمايل: کومو چئ د نبي کريم صلی الله علیه وسلم سره ددغي وني لاندي په شهادت بيعت کولو: تاسو په زمکه کئ غوره انسانان يئ، او ددوي شمير يو زرو څلور سوه تنو ته رسيدلو.**

**صحابه کرامو دين درسول الله نه زده کړی او مونږ ته يي په ډیرو تکليفونو رانقل کړیدي.**

**نو څوک چئ صحابه کرامو ته بد رد وائي، په حقيقت کئ د دين بيخ کندي کوئ، او د نبي کريم صلی الله علیه وسلم په سنتو کئ شک ته لاره هواره وي.**

**حقيقت دادي چئ صحابه کرام د الله د رسول نه وروستو أمانت دار جماعت دي، په صحيح مسلم کئ د الله د رسول حديث دي فرمائي:**

«أَصْحَابِي أَمَنَةٌ لأُمَّتِي، فَإِذَا ذَهَبَ أَصْحَابِي أَتَى أُمَّتِي مَا يُوعَدُونَ»

**زما صحابه زما د امت د پاره د فتنو نه د أمن سبب دي کله چئ دوي لاړ (مړه) شي نو بيا به زما په أمت باندي هغه فتني وغيره راشي د کومو چئ ورسره وعده شويده.**

**صحابه کرام د خطا او ګناه نه معصوم ندي خو د هغوي خطاګاني هغوي ته د بد رد ويلو لپاره ذريعه جوړه ول هم جواز نلري، او هغه اختلافات چئ د صحابه کرامو په مینځ کئ واقع شويدي، په هغئ کئ د بحث کولو نه ډډه کول پکار ده, مګر که د هغي سره کوم فقهي حکم او پوهه متعلقه وي نو د هغوي د عزت او احترام سره په هغي کئ بحث کول مشروع دي، او په هغه اختلافاتو کئ چئ د صحابه کرامو په مينځ کئ واقع شويدي په هغي کئ صحابه کرام معذور ګڼل پکار دي، ځکه چئ اګر که د صحابه کرامو په مينځ کئ اختلافات واقع شوي دي، خو بيا هم صحابه کرامو د نور أمت په نسبت سره غوره خلک دي او الله پاک ورته فضيلت ورکړیدي ځکه چئ د الله د رسول سره يي صحبت او ملګرتيا کړيده.**

**او هغه اختلافات چئ د صحابه کرامو په مينځ کئ واقع شويدي هغه ټول اجتهادي اختلافات دي، نو اګر که په هغي کئ ځيني صحابه خطا شوي وي، بيا هم ورته د اجتهاد (كوشش) أجر او ثواب ملاويږي.**

**ځکه چئ دوي د الله د رسول سره ډير ښه ملګرتوب کړیدي او د نبي کريم صلی الله علیه وسلم سره يي هيڅ قسم اختلاف ندي کړی، ځکه خو په نور ټول أمت باندي صحابه کرام غوره او د فضيلت خاوندان دي.**

**د صحابه کرامو په مينځ کئ اختلافات يوه داسي دروازه ده چئ کله څوک هغه په يو صحابي را کلاو کړې نو په نورو صحابه و هم راکلاويږې، ددي وجئ نه تابعينو او تبع تابعينو به په دې مسائلو کئ د بحث کولو نه ډډه کوله، د عمر بن عبد العزیز نه د عثمان، او علي رضي الله عنهم په مينځ کئ د جنګ، او د جنګ جمل، او د صفين جنګ متعلق پوښتنه وشوه؟ هغه په جواب کې وويل: دغه داسي ويني دي چئ زما لاسونه د هغي نه الله پاک محفوظ ساتلي دي، نو نه غواړم چئ خپله ژبه په کئ ککړه کړم.**

**د صحابه کرامو پخپل مينځي اختلافاتو کئ بحث ځکه ندي پکار چئ ددي باره کئ د هيچا نه د قيامت په ورځ تپوس نه کيږي بلکه د هغوي د فضيلت او حقوقو باره کې به تپوس کيږي.**

**پنځلسم فصل**

**د کفر نه غير په ګناه کبيره باندي مسلمانان نه کافر کوو او نه يي د ملت نه خارجه وو.**

**الله پاک ته کنځل کول کفر دي او دا په جرم کئ د شرک نه لوې جرم دي، ځکه چئ مشرک د الله پاک سره شرک کوي خو د کاڼو او جماداتو درجي ته يی نه راښکته کوئ، بلکه مشرک خو کاڼي د الله پاک درجي ته ورپورته کوې، او هر چي الله پاک ته کنځل کونکي دي هغه خو الله پاک د کاڼي او جماداتو نه هم ښکته کوئ، ځکه خو الله پاک ته کنځل کول ډير لوي کفر دي.**

**او په کفر کې زيادت او نقصان هم راځي، لکه څنګه الله پاک فرمايلي دي:** +ﮝ ﮞ ﮟ ﮠ ﮡ ﮢ ﮣ ﮤ ﮥ ﮦ ﮧ " [الشعراء: 97-98]

**قسم په الله، یقینًا مونږه خامخا په ښكاره ګمراهۍ كې وو۔ كله چې مونږ تاسو له رب العلمین سره برابرولئ۔**

**په يو بل مقام کې الله پاک فرمايلي دي:**

+ﮱ ﯓ ﯔ ﯕ ﯖ ﯗ ﯘ ﯙ ﯚ ﯛ ﯜ ﯝ ﯞ ﯟ " [آل عمران: 90]

**بيشكه هغه كسان چې له خپل إیمان راوړو نه بعد كافر شول، بیا په كفر كې (تر ځنكدنه) مخ په وړاندې لاړل، (نو) د هغوى توبه به له سره نه قبليږي او همدغه كسان ګمراهان دي۔**

**ليکن د کفر زيادت او کمي دوزخيان د دوزخ نه نشي راويستلی، خو د کفر سره سم به يي عذاب ډيريږې او يا کميږې، د الله پاک ارشاد دی:**

+ﭑ ﭒ ﭓ ﭔ ﭕ ﭖ ﭗ ﭘ ﭙ ﭚ ﭛ ﭜ ﭝ " [النحل: 88]

**هغه كسان چې كفر يې كړيدي او د الله له لارې نه يې بندول كړيدي، مونږ به هغوي ته عذاب د عذاب له پاسه ورزیات كړو، په سبب د هغه چې دوي به فساد كاوه۔**

**مونږ د هيچا لپاره د جنت او جهنم فيصله نه کوو مګر هغه څوک چئ د هغي فيصله په قرآن او سنت سره شوي وې، خو دومره وايو چئ هر څوک د إيمان او توحيد په حالت کئ مړ شو جنت ته به ځي او چئ څوک د کفر او شرک په حالت کي مړ شو دوزخ ته به ځي.**

**شپاړلسم فصل**

**د ازادۍ حقیقت هغه دادی: چئ بنده د بل هرچا د غلامۍ نه آزاد شي، او يواځې د الله پاک عبادت او بندګي وکړي، او د آزادي داسي مفهوم چئ د الله پاک د أوامرو او نواهي نه اعراض کول دا نفس پرستي او خواهش پرستي ده، د الله پاک ارشاد دی:**

+ﭑ ﭒ ﭓ ﭔ ﭕ ﭖ ﭗ ﭘ ﭙ ﭚ ﭛ ﭜ ﭝ ﭞ ﭟ ﭠ ﭡ ﭢ ﭣ ﭤ ﭥ ﭦﭧ ﭨ ﭩ " [الجاثية: 23]

**ایا نو تا هغه كس لیدلي دي چې خپل معبود يې خپل خواهش ګرځولي دي او الله هغه په علم باندې ګمراه كړ او د هغه په غوږونو او د هغه په زړه يې مهر ولګاوه، او د هغه په سترګو يې پرده واچوله، نو ده ته به له الله نه بعد څوك هدایت وكړي۔، ایا نو تاسو پند نه اخلئ!۔**

**هغه څوک چې د انسان لپاره دا رواه کوئ چئ هر څه وايي، او هر کله يي وائي، او هر څه چئ زړه يي وغواړي ودي کړي دا خو په خقيقت کئ د خپل خواهش او د شيطان بندګي ده.**

**ځکه چئ انسان د بندګي په صفت پيدا شویدي چئ د خپل رب عبادت او بندګي نکوئ نو ضرور به د خپل خواهش او شیطان بنده جوړيږې.**

**که چيرته په د نيا کي يو انسان وي نو په هغه باندي به الله پاک شرعي احکام نه وي فرض کړي چئ په قتل کئ قصاص شو, د تهمت حد شو، د سترګو حفاظت شو، د ميراث احکام شو، همدغه شان به په هغه باندي يي زنا، سود خوري، وغيره نه وي حرام کړي بلکه دا شرعي احکام يي ددي لپاره مقرر کړيدي چئ ددي انسان سره دده د جنس نه نور انسانان شته او چئ څومره انسانان زياتيږي همغه ومره د ژوند د درستګي لپاره شرعي احکام مشروع شويدي، همدغه شان که چرته په فلکي نظام کئ يواځې سپوږمي وي، نو په هغي باندي به الله پاک دا خاص ګردش نه وي مقرر کړي خو چئ کله په فلکي نظام کئ نور ستوري وغيره دي نو د فلکي نظام د درستګئ لپاره د سپوږمي داسي ګردش مقرر شویدي، د الله پاک ارشاد دی:** + ﮓ ﮔ ﮕ ﮖ ﮗ ﮘ ﮙ ﮚ ﮛ ﮜﮝ ﮞ ﮟ ﮠ ﮡﮢ ﮣ ﮤ ﮥ ﮦ" [الأعراف: 54]

**هغه په شپې سره ورځ پټوي، په دې حال كې چې دا (شپه) هغې (ورځ) لره په تلوار سره طلب كوي او (پیدا كړې يې ده) لمر سترګه، او سپوږمۍ او ستوري، چې د هغه په حكم سره مسخر كړى شويدي، اګاه شئ! خاص هغه لره دي پیدا كول او حكم كول، ډېر بركت والا دي الله چې رب العلمین دى۔**

**په يو بل مقام کئ الله پاک فرمايلي دي**

+ﯴ ﯵ ﯶ ﯷ ﯸ ﯹ ﯺ ﯻ ﯼ ﯽ ﯾﯿ ﰀ ﰁ ﰂ ﰃ" [یس: 40]

**لمر لره ممكن نه دي چې سپوږمۍ رالاندې كړي او نه شپه په ورځ ړومبۍ كيدونكې ده او هر یو په (خپل) مدار كې لامبو وهي۔**

**د دين او دنيا د سمون په خاطر د اسلام د مبين دين احکام مقرر شوي دي، او هرڅوک چئ د اسلامي شرعي احکامو نه سر غړونه کوئ نو د سزا مستحق ګرځي.**

**دين اسلام قبلول ضروري او واجب دي او دين اسلام بيرته پريښودل کفر او ارتداد دي، د الله پاک ارشاد دي:**

+ﮘ ﮙ ﮚ ﮛ ﮜ ﮝ ﮞ ﮟ ﮠ ﮡ ﮢ ﮣ ﮤ ﮥﮦ ﮧ ﮨ ﮩﮪ ﮫ ﮬ ﮭ "

**او په تاسو كې چې څوك له خپل دین نه وګرځيده، بیا په داسې حال كې مړ شو چې كافر و، نو دغه كسان (چې دي) ددوي عملونه په دنیا او آخرت (دواړو) كې ضايع شويدي او دغه كسان د اور ملګري دي، دوي به په هغه كې تل ترتله (هميشه) وي۔**

**او په صحيح بخاري کئ د عبد الله بن عباس رضي الله عنهما نه روايت دي، چئ نبي کريم صلی الله علیه وسلم فرمايلي دي:**

«مَنْ بَدَّلَ دِينَهُ فَاقْتُلُوهُ» **چاچې دين اسلام بدل کړ قتل يي کړې.**

**د الله پاک عبادت او بندګي د ټولو مخلوقاتو د پيدائش هدف او مقصد دي، او څوک چئ ددي نه سرغړونه کوئ ګويا که هغه په دي حقيقت (چئ د مخلوقاتو د پيدائش مقصد د الله پاک بندګي کول دي) يقين او إيمان نه لري مؤمن نه بلل كيږي.**

**په دنيايي نظام کې د يو ملک د قانون او نظام نه سرغړونه رواه نه بولي، او د الله پاک د عبادت نه سرغړونه کوئ, نو دا ددي وجئ نه چئ د مخلوقاتو د پيدائش مقصد او هدف دده په زړه کئ کمزوري دي او يا بيخي د مينځه تللى دي، د الله پاک ارشاد دي:**

+ﭳ ﭴ ﭵ ﭶ ﭷ ﭸ "[الذاريات: 56]

**او ما پيریان او انسانان ندي پیدا كړي مګر د دې لپاره چې دوي زما عبادت وكړي۔**

**هغه ذات چئ انسانان او پيران يي په دنيا کئ د خپل عبادت او بندګئ لپاره پيدا کړيدي، همدغه ذات به ورسره په آخرت کئ حساب او کتاب کوي، الله پاک دي زمونږ حالت او راتلونکی ښه کړي.**

و صلى الله و سلم على نبيه محمد ومن اتبعه.